 Costin Manoliu CUM AM AJUNS ÎN RAI COSTIN MANOLIU Str Dr Leonte 40, sect 5 050466 Bucureşti Telefoane: 0723 829 813; 312 82 85; 3174 874 E-mail: costinmanoliu2004 o yahoo com PERSONAJELE Petre Panca Alexandru Don Comandantul penitenciarului Gardianul Maria, fiica lui Alexandru Don Victor, nepotul lui Alexandru Don Ana, prietena lui Victor Nicu Duma Spaţiul scenic va fi astfel conceput încât să corepundă alternanţei prezent-trecut Prezent: camera de zi a apartamentului familiei Don, în care trăiesc VICTOR şi ANA Trecut: închisoarea în care se află ALEXANDRU DON, PETRE PANCA, COMANDANTUL, GARDIANUL Spaţiul scenic va astfel construit încât decorul să fie unic Eclerajul are un rol important PETRE PANCA - de vârstă medie şi bătrân - va fi jucat de un singur actor Semnul / sugerează că următoarea replică va începe atunci când apare semnul / şi se va suprapune peste replica în curs De exemplu: ANA (din baie): I-am pus/ la loc în dulap VOCEA 1: Cruciadele sunt nişte războaie organizate de papalitatea nobilimii din orientul de apus pentru cuceriri de noi teritorii Semnul // va sugera momentul în care o scenă interferează cu următoarea Scena 1 Camera de zi a unui apartament În stânga, o intrare în cameră dintr-un hol unde se află uşa de intrare în apartament Tot pe peretele din stânga, o uşă spre camera de baie În dreapta, o uşă spre dormitor În cameră sunt două scaune, un pat, o măsuţă pe care e un radiocasetofon cu C D -player şi un televizor Undeva pe jos e o chitară acustică În cameră nu e nimeni ANA e în baie Se aude radio-ul O piesă muzicală instrumentală VICTOR întră în cameră venind din dormitor E un tânăr de 24-25 de ani VICTOR nu are pantaloni pe el Doar un tricou, chiloţi şi ciorapii în picioare Rămâne câteva clipe dezorientat în mijlocul camerei VICTOR: Ana!? Unde eşti? ANA (off): În baie, unde să fiu? VICTOR dă radio-ul mai tare, apoi formează un număr de telefon VICTOR: Alo?! Gigi? Fii atent, că nu pot vorbi mult! Ne vedem într-un sfert de oră la metrou Vezi că Ana nu ştie nimic / Bine… Hai, pa! (Închide telefonul) La radio, se aude semnalul unei emisiuni intitulate “Cum vorbim, cum scriem, cum gândim” VICTOR rămâne pe gânduri câteva clipe REALIZATORUL EMISIUNII: Astăzi vă supunem atenţiei câteva dintre “cugetările” extrase din lucrările de la examenele de capacitate şi bacalaureat la limba română VOCEA 1 (o voce feminină): Romantismul apare într-o epocă de frământări cataclismice în care omul, cel mai nobil animal, este ridicat în slăvi VOCEA 2 (o voce masculină): Cea de-a două fază a creaţiei lui Eminescu s-a deosebit de prima şi a urmat după aceasta VOCEA 1: Anotimpurile care apar mai des în opera acestui mare poet al naturii sunt: primăvara, vara, toamna şi iarna VICTOR (vorbeşte tare): Mi-ai spălat blugii? VOCEA 2: Poetul cântă satul de care nu te mai poţi despărţi, odată ce l-ai părăsit ANA (off): I-am pus/ la loc în dulap VOCEA 1: Cruciadele sunt nişte războaie organizate de papalitatea nobilimii din orientul de apus pentru cuceriri de noi teritorii VICTOR râde şi pleacă în dormitor Radioul se aude în continuare VOCEA 2: Ţăranii lui Creangă vorbesc o limbă fără greşeli de ortografie VOCEA 1: În secolul al XV-lea, limba vorbită de popor era vulgară şi n-o vorbea nimeni VOCEA 2: Tipătescu se purta cu nevasta lui Trahanache ca şi cum ea n-ar avea soţ ANA (off): Mă, tu îi auzi pe/ tâmpiţii ăştia?! VOCEA 1: Mie îmi plac poveştile Au în ele un melancolism care mă face să dorm VOCEA 2: Văzând-o singură pe drum pe Vitoria, ţăranul a avut impresia că e nemăritată şi s-a comportat în consecinţă VICTOR revine din dormitor Are pe el pantaloni tip blue-jeans Radioul se aude în continuare N-are pantofi în picioare VICTOR (vorbeşte tare): Nu-mi găsesc pantofii/ maro! (Îi caută sub canapea) VOCEA 1: Poema “Mioriţa” circula pe bază orală, adică n-a fost scrisă din motive/ tehnice ANA (din baie): Şi eu ce să-ţi fac? VICTOR pleacă înapoi în dormitor Radioul se aude în continuare VOCEA 2: Omul acesta, fiinţă întruchipată, s-a înălţat către bolta cerească, având o sete de cunoaştere care nu putea fi stăpânită decât de o băutură bună Se aude ANA râzând în baie VOCEA 1: Când e vreme rea, Dunărea curge la vale Când e vreme bună, ea curge mai încet şi poetul meditează pe marginea ei REALIZATORUL EMISIUNII: Credem că aceste extrase din lucrările de capacitate şi bacalaureat de anul acesta v-au amuzat Suntem siguri că aţi sesizat greşelile de limbă şi de logică La radio se aude în continuare muzică instrumentală Revine VICTOR, cu pantofii în mână ANA (din baie, în timp ce Victor îşi încalţă pantofii): Să ştii că nu mi-a venit ciclul şi trebuia să-mi vină VICTOR: Gigi a făcut o piesă nouă Ţi-o cânt când mă-ntorc ANA (din baie): Pleci? VICTOR: Mă-ntâlnesc cu Gigi ANA (din baie): Nu te-ai săturat de Gigi ăsta Iar o să VICTOR (nervos): Treaba mea! ANA (din baie): Hai, nu te mai duce! Ascultă şi tu o dată! Din baie se aude zgomotul specific duşului Se aude soneria VICTOR se duce să deschidă uşa apartamentului ANA e în baie ANA (în timp ce VICTOR traversează camera): Să cumperi nişte roşii! Vreau să fac o salată VICTOR: Bine (Iese prin stânga) PETRE (off): Bună seara Îl caut pe domnul Eusebiu Don sau pe doamna (VICTOR nu răspunde) Aici locuieşte familia Don? VICTOR (off): Da, da Intraţi! VICTOR revine în cameră şi începe să caute ceva printre lucrurile aflate în dezordine VICTOR: Poftiţi! Intraţi! În cameră apare timid PETRE PANCA Are în mână o valiză E îmbătrânit Are peste 70 de ani De la ieşirea sa din închisoare au trecut peste 30 de ani ANA (din baie): Să cumperi şi piure de castane! Să nu uiţi! VICTOR: Bine PETRE (ca o constatare): Vă deranjez VICTOR (în timp ce îmbracă o jachetă de piele): Nu, nu Mama şi tata sunt la ţară S-au mutat acolo PETRE: Sunteţi fiul lui Eusebiu Don? VICTOR: Da PETRE: Mă iertaţi c-am apărut aşa, neanunţat (VICTOR a găsit în cameră o geantă sport) Sunt o cunoştinţă a bunicului dumitale, Alexandru Don // (Încep să se audă replicile scenei următoare - voci din văzduh) Aş fi vrut, dar dacă VICTOR: Vă rog, staţi jos! Luaţi loc! Ştiţi ce, eu trebuie să plec, dar nu lipsesc mult Mă întorc repede Vă las cu prietena mea Luaţi loc! PETRE: Tinere (Dar VICTOR a şi ieşit Se aud uşor vocile din văzduh ale scenei următoare PETRE îşi pune valiza pe jos Gândurile îi zboară în trecut ) Scena 2 Celula unei închisori În celulă, două paturi În dreapta unul, în stânga celălalt La mijlocul peretelui din fund, o uşă cu vizetă În stânga uşii, o tinetă pentru nevoile fiziologice cotidiene În dreapta uşii, o găleată sau un ciubăr cu apă Pe jos, trei gamele pline cu mâncare ALEXANDRU e în genunchi lângă patul din dreapta şi se roagă ALEXANDRU are în jur de 40 de ani Lumina e slabă şi difuză Se aud voci din văzduh, care se întrepătrund asemeni gândurilor Fundalul sonor: o muzică adecvată VOCEA LUI ALEXANDRU: Mărire Ţie, Dumnezeul nostru, mărire Ţie! Împărate ceresc, Mângâietorule, Duhul adevărului, care pretutindea eşti şi toate le plineşti VOCEA COMANDANTULUI (urlând, undeva departe): Aţi auzit, băăă, ce se-ntâmplă-n celule?! Vă omorâm pe toţi! VOCEA II (un deţinut, în şoaptă): Nu mai scăpăm de-aici! Ne putrezesc oasele în închisoare VOCEA I (aproape, o voce caldă şi intimă - un mesager al Domnului): Omul crede că este raţional VOCEA COMANDANTULUI (urlând, de undeva departe): Din beton, din fier să fiţi şi tot vă îndoim! VOCEA I (aproape, caldă şi intimă): Să biruim prin blândeţe pe cei care ne chinuie VOCEA LUI ALEXANDRU: Sfinte Dumnezeule, Sfinte tare, Sfinte fără de moarte miluieşte-ne VOCEA COMANDANTULUI (urlând, de departe): Vă omorâm pe toţi! Uşa celulei se deschide brusc Muzica încetează COMANDANTUL şi GARDIANUL târâie în celulă, cu violenţă, un deţinut - NICU DUMA - cu un sac tras pe cap Plin de sânge ALEXANDRU e întrerupt din rugăciune Se ridică în picioare COMANDANTUL are în jur de 50 de ani GARDIANUL are 25-35 de ani De undeva, de pe lumea cealaltă, se aude vocea lui NICU DUMA NICU (cu sacul tras pe cap, o voce sfârşită, ca din altă lume): Fă ce-ţi zic ei! Spune-le tot ce vor! Altfel COMANDANTUL îi trage lui NICU DUMA sacul de pe cap pentru câteva clipe Are faţa descompusă, şocantă, plină de sânge Nu mai are chip Doar carne şi sânge COMANDANTUL îi pune sacul înapoi pe cap Apoi, cei doi caralii îl târâie afară din celulă Uşa celulei e închisă ALEXANDRU se prăbuşeşte în gernunchi lângă pat Din văzduh se aud din nou voci VOCEA I (aproape, caldă şi intimă): E bine să-ţi cunoşti neputinţa VOCEA II (tare, cu hotărâre): Nu mai pot! Fug! Mă-mpuşcă şi scap! VOCEA LUI ALEXANDRU (urlând de departe): Stai! Nuuuuu!!! Nu trage!!! (Se aud răpăituri de puşcă-mitralieră) Nuuuuu!!! VOCEA I (aproape, caldă şi intimă): Raţional e doar cel care are sufletul raţional, cel care deosebeşte ce e bine şi ce e rău şi se fereşte de cele vătămătoare sufletului VOCEA COMANDANTULUI (o voce protocolară, sigură pe sine, care se adresează unui grup de deţinuţi): Aici aveţi ocazia să vă spălaţi de păcate VOCEA LUI ALEXANDRU: iartă fărădelegile noastre, Sfinte cercetează şi vindecă neputinţele noastre pentru numele Tău VOCEA I (aproape, caldă, intimă): Cel ce a dobândit dragoste rabdă fără să se tulbure VOCEA GARDIANULUI (aproape, autoritară): Gata! În celule toată lumea! Executarea! VOCEA I (aproape, caldă, intimă): Cine va răbda până la sfârşit, acela se va mântui VOCEA LUI ALEXANDRU: facă-se voia Ta, precum în cer aşa şi pe pământ VOCEA GARDIANULUI: Tu vezi-ţi de somnul tău, că de aia te păzesc! VOCEA I (aproape, caldă, intimă): “De veţi asculta cuvintele mele şi veţi păzi cuvintele mele, veţi cunoaşte adevărul şi adevărul vă va face liberi” VOCEA LUI ALEXANDRU: Că a ta este împărăţia şi puterea şi mărirea, a Tatălui şi a (vocea scade în intensitate şi apoi nu se mai aude) Fiului şi a Sfântului Duh, acum şi pururea şi-n vecii vecilor Se deschide uşor vizeta Muzica nu se mai aude Se aude vocea COMANDANTULUI VOCEA COMANDANTULUI: ~sta vrea s-ajungă în rai! Da’ până acolo îl mănâncă sfinţii! Se deschide brusc uşa celulei COMANDANTUL şi GARDIANUL intră în celulă ALEXANDRU tresare şi se ridică în picioare COMANDANTUL (politicos, teatral): Gardian, întreabă-l de ce n-a mâncat? GARDIANUL: ‘Ţeles, să trăiţi! ALEXANDRU (izbucneşte precipitat, fără să aştepte întrebarea GARDIANULUI): Domnule comandant, eu n-am fost condamnat la moarte Ştiţi foarte bine că-s bolnav Că am nevoie de medicamente, de regim alimentar Dac-aveţi ordin să mă omorâţi, omorâţi-mă! Şi gata! (Tuşeşte) COMANDANTUL (brutal): Ce vrei, bă, ce vrei? Eu te-am băgat aici? ALEXANDRU (dregându-şi glasul): Doar n-am intrat de bună voie COMANDANTUL: Îţi arde de greva foamei, da? ALEXANDRU: De murit oricum o să mor COMANDANTUL: Bagă-ţi, bă, minţile-n cap! Ai tu noroc că (s-au schimbat directivele) Poate-ţi dăm şi regim de tuberculos, chiar dacă nu meriţi! Gardian! COMANDANTUL iese din celulă urmat de GARDIAN Uşa este închisă ALEXANDRU se întinde pe pat După câteva secunde, GARDIANUL deschide uşa celulei şi apoi îl împinge în celulă pe PETRE ALEXANDRU l-a privit pe PETRE pentru o clipă cu coada ochiului PETRE are în jur de 40 de ani GARDIANUL (către PETRE, brutal, în timp ce-i dă o palmă după ceafă): Intră bă aici, ce nu-ţi convine?! GARDIANUL iese şi închide uşa celulei PETRE rămâne în picioare, între cele două paturi, privind către ALEXANDRU, care e întins pe pat, întors cu spatele către PETRE PETRE (după câteva secunde): Bună seara (Pauză) Numele meu e Se opreşte pentru că ALEXANDRU nu-i răspunde la salut şi nu-i dă nici o atenţie Stă în continuare lungit pe pat, întors cu spatele către PETRE PETRE (în timp ce scoate din buzunarul pantalonilor o pungă): Uite, am pentru dumneavoastră aceste medicamente Luaţi-le! Vă fac bine ALEXANDRU întinde o mână fără să-l privească, ia punga cu medicamente şi începe să le examineze, fără să-l bage în seamă pe PETRE PETRE: Ar fi bine să mâncaţi Eroismul nu-şi are rostul aici ALEXANDRU (tot întors): Nici aici, nici în altă parte, nu? PETRE (uşor incoerent): Desigur Se poate discuta (ALEXANDRU tuşeşte) E o chestiune de vocaţie Nu oricine ALEXANDRU: Într-adevăr, nu oricine! (Se întoarce brusc şi îl priveşte fix pe PETRE) Mai ales când te cheamă Petre Panca? PETRE (după câteva clipe de uimire): Tu? Tu eşti? Alexandru Don?! ALEXANDRU (cinic, ironic): Nu Alexandru Macedon Te credeam (mare ştab şi iată unde eşti) Hm! De când te-au săltat? PETRE: De aproape un an (Tăcere) Am auzit bine (Cu vocea scăzută) Eşti tuberculos? ALEXANDRU (dur): De ce ţi-e frică nu scapi! PETRE se repede deodată la uşă, începe să bată cu pumnii şi să strige disperat Îi este frică pentru că ALEXANDRU are o boală contagioasă, dar mai ales pentru că se simte “cu musca pe căciulă” Aşa cum vom afla, ALEXANDRU a intrat în închisoare şi din cauza lui PETRE şi acesta se teme acum de o eventuală răzbunare PETRE (ţipă): Nu! Deschideţi! (Bate în uşa celulei) Vă rog, deschideţi! VOCEA GARDIANULUI: Care ‘mă-ta baţi aşa, bă? PETRE: Vă rog! Vă rog, deschideţi! Nu vreau să mor! Ajutor! Deschideţi! GARDIANUL deschide uşa celulei şi intră GARDIANUL: Ce vrei, mă? PETRE: M-aţi băgat cu el ca să fiu asasinat? (Implorând) Vă rog! Chemaţi-l pe comandant! GARDIANUL: Văd că e paşnic! PETRE: Acum, da! Da’ cine ştie ce face la noapte?! GARDIANUL (scârbit de laşitatea lui PETRE): Stai, bă, liniştit! PETRE: E contagios Vă rog, chemaţi-l pe comandant! GARDIANUL (îl împinge pe PETRE): A plecat GARDIANUL iese şi închide uşa celulei Scena 3 La radio începe piesa muzicală “You can leave your hat on” cântată de Joe Cocker PETRE se aşează pe un scaun în apartamentul familiei Don Din baie se aude vocea ANEI fredonând în acelaşi timp cu radioul, apoi adresându-se lui VICTOR ANA (din baie, fără să ştie că VICTOR a plecat): Victor, să vii repede! (Pisicindu-se) Nu vrei să vii pân-aici?! Victor! Nu-mi răspunzi? Mai bine că nu mi-a venit ciclu’! Te-ai ascuns, iepuraşule? Baby take off your M-a excitat duşul ăsta! PETRE priveşte către uşa băii uşor stânjenit Din baie, zboară în cameră un papuc de casă al ANEI Apoi apare un picior gol al Anei (Baby take off your shoes) După câteva secunde zboară în cameră şi celălalt papuc de casă (You can leave your hat on) ANA intră cu spatele în cameră Dansează Pe cap are un turban dintr-un prosop E învelită tot cu un prosop E o tânără de 20-22 de ani ANA dansează mişcând din fund fără să-l vadă pe PETRE Se întoarce brusc dând drumul prosopului de pe corp Se trezeşte goală în faţa lui PETRE Ţipă şi fuge în dormitor PETRE se ridică în picioare Scena 4 Celula în care se află PETRE şi ALEXANDRU ALEXANDRU (cu lehamite): Ţi-e frică de un bolnav PETRE: D-aia m-au băgat aici Să mă-mbolnăvesc şi eu! ALEXANDRU (zâmbind): Chiar mi-e milă PETRE (ţâfnos): N-am nevoie! ALEXANDRU scoate dintr-un buzunar o ţigară PETRE holbează ochii ALEXANDRU o miroase câteva secunde Apoi o aprinde PETRE e înnebunit la mirosul fumului de ţigară ALEXANDRU (îi oferă o altă ţigara ca unui câine momit cu o bucată de carne): Hai! Ia-o! PETRE (întinde mâna, apoi o retrage Ezită): Ne? Ne lasă să fumăm? ALEXANDRU: Pe mine, da Eu, dacă fumez, mă curăţ Hai, ia! Tu eşti sănătos, nu? PETRE ( nu rezistă tentaţiei Întinde din nou mâna şi ia ţigara): Mulţumesc ALEXANDRU îi oferă un foc PETRE trage cu putere câteva fumuri, apoi, ca şi când ar avea mustrări de conştiinţă, izbucneşte într-un soi de plâns PETRE: Alexandru! (Işi trage nasul) Promit (Işi trage nasul) Jur (Sughite) Jur că dacă ies de-aici spun tot adevărul ALEXANDRU: Adevărul cui? PETRE: Aşa cum a fost ALEXANDRU: Sictir PETRE: Nu crezi? Fiecare (Işi trage nasul) Oricine se poate schimba ALEXANDRU: Într-adevăr Foarte rar oamenii rămân aceiaşi ALEXANDRU izbucneşte într-o tuse puternică De sub salteaua patului său scoate o sticluţă şi scuipă în ea Apoi o bagă în buzunarul hainei PETRE (după câteva clipe de tăcere): Pe Nicu Duma ţi-l aminteşti? (ALEXANDRU nu-i răspunde) Nicu Duma, colegul nostru de liceu! Nu e şi el închis? (ALEXANDRU nu răspunde) Ştii ceva despre el? ALEXANDRU: Da PETRE: Ce face? (ALEXANDRU nu-i răspunde) Ce-i cu el? ALEXANDRU (trist, dur): I-au crăpat capul Încet, începe să se audă aude o muzică instrumentală PETRE (ezitant) A A murit? // - PETRE se va aşeza pe scaun ANA vine din dormitor îmbrăcată cu un tricou pus pe dos şi care pare a fi al lui VICTOR Are părul umed Are în mână un uscător de păr ALEXANDRU (trist, nervos): L-au băgat în celula mea, cu un sac tras pe cap Carne şi sânge A murit jos, la “şerpărie” Au crescut viermii pe el! (Ridicând glasul) Viermii şi gândacii au supt din el! Muzica se aude în continuare Scena 5 Camera din apartamentul familiei Don Se aude o melodie instrumentală la radio Cea care se auzea şi în scenă precedentă PETRE priveşte insistent într-un punct al podelei Prima replică a ANEI vine imediat după ultima replică a lui ALEXANDRU din scena precedentă ANA (privind spre acelaşi punct al podelei): A, un gândac! Vin pe geam de la vecini (ANA omoară gândacul După câteva clipe) Domnule, cine sunteţi? PETRE (stânjenit): Mă iertaţi, domnişoară! Mă scuzaţi! Sunt o cunoştinţă a bunicului ANA: Şi pe mine să mă Am rămas aşa suspectă Nu m-aşteptam să fiţi aici PETRE: Da, v-am deranjat Mă iertaţi! Petre Panca e numele meu ANA (Îi întinde mâna Petre îi sărută mâna): Ana Popa, îmi pare bine Sunt prietena lui Victor PETRE: Aş fi vrut să-l întâlnesc pe domnul Eusebiu Don, tătăl lui Victor, dar ANA: Părinţii lui Victor s-au mutat la ţară Tatăl lui Victor s-a îmbolnăvit şi doctorii i-au zis să meargă la munte, la aer curat (Bagă fon-ul în priză, îi dă drumul şi începe să se usuce) Mă iertaţi! Să nu răcesc! E pensionat de boală PETRE: Sunteţi studenţi? ANA: Poftim? PETRE (ridicând glasul pentru a acoperi zgomotul produs de fon): Sunteţi studenţi? ANA: Victor a terminat “Regia de teatru” anul trecut Da’ mai mult cântă cu Direcţia 3 şi aşa ne mai scoatem şi noi cu banu’ PETRE: Cântă cu direcţia 3? ANA: Ce, n-aţi auzit de Direcţia 3?! PETRE: Pe vremea mea “Direcţia 3” se ocupa cu cercetări ANA: Nu, nene, e formaţie de rock A scos trei discuri O să-i zic lui Victor că n-aţi auzit Să se oftice PETRE: Şi dumneata? ANA: Eu ce? PETRE: Ce faci? (Cu ce te ocupi?) ANA: Bine PETRE: Şi dincolo de bine? ANA: Rău (După câteva clipe de tăcere) Dar dumneavoastră? Ce faceţi? PETRE: Hm! Îmbătrânesc ANA: Aa! Şi altceva? PETRE: De-acuma numa’ bine (Pensia şi coşciugul ANA zâmbeşte ) Studentă? ANA: Ee, am fost şi eu la “particulară” un an, la “management”, da’ nu mi-a plăcut Nu le-avem cu La toamnă dau la “teatru” PETRE: La ce? ANA (închide fon-ul): La “teatru” PETRE: Frumos! Am încercat şi eu la “teatru” în tinereţe ANA (în timp ce se duce până în baie): Da?! A fost naşpa examenul? PETRE: Cum? ANA (se întoarce din baie cu o sticluţă cu ojă): A fost greu examenul de admitere? PETRE: Hm! M-au picat ANA: De ce? (ANA începe să-şi facă unghiile de la mâini cu ojă) PETRE: În timpul monologului, m-am încurcat şi-am zis o tâmpenie ANA: Ceva dureros? PETRE: Nu De ce să fie dureros? O prostie ANA: Ce prostie? PETRE: M-am bâlbâit şi-a ieşit altceva ANA: Ce-a ieşit? PETRE: La un moment dat trebuia să zic: “Am făcut tot ce-am putut” Şi în loc să zic aşa am zis: “Am tot ce-am putut ” ANA (doar din buze): Futut? (PETRE dă uşor din cap şi zâmbeşte ANA, entuziastă) Pe bune?! Aaa, demenţial!!! Pentru examenul la teatru am un monolog bestial! PETRE (nedumerit): Ceva grav? ANA: Exact “Antigona” E beton Fiţi atent! (Joacă pasional, cu multă convingere) “Din tot ce-au fost ursiţi să-ndure ai lui Oedip urmaşi, Ismena, sora mea, o fi vreun chin ce ni-l cruţa-va Zeus cât zile-om mai avea? Că una-i soarta mea şi-a ta! N-au fost dureri, n-au fost urgii, batjocuri nici huliri n-au fost, ce asupră-ne să nu fi năpădit! Şi azi, ce oare-o fi porunca ce zvonitu-s-a că regele vestit-a-ntregului norod? Nu ştii? Ce-or unelti-mpotriva celor dragi acei ce ni-s vrăjmaşi? N-ai auzit nimic?” (Antigona - Sofocle) Ee, cum a fost? PETRE (politicos): Da Frumos Cred că ai talent! ANA: Pe bune? PETRE: Poftim? ANA: Serios? Sau doar aşa, de complezenţă? PETRE (încurcat): Ar trebui o părere avizată ANA: Da, ştiu şi eu Şi ce-aţi făcut dacă n-aţi intrat la actorie? PETRE: Am dat şi am intrat la “Ştiinţe juridice” ANA: Aşa Doar şi-acolo e nevoie de actorie, nu? (PETRE nu răspunde ANA dă drumul la radio, apoi pleacă în baie) Vin imediat! VOCEA REPORTERULUI: Mai e doar o săptămână până la alegerile locale Pentru postul de primar în oraşul nostru, credeţi că e mai potrivit un bărbat sau o femeie? PETRE pare dus departe de gândurile sale Se ridică în picioare VOCEA A - un bărbat uşor abţiguit: O femeie La femei parcă nu le vine să fure atâta N-aţi văzut în Anglia ce-a făcut “doamna de fier”?! // Prima replică a scenei următoare VOCEA B - o femeie: Un bărbat, domnule! Că barbatul e mai obişnuit cu terenul şi altfel se descurcă VOCEA C - un octogenar: U-ne-ori şi fe-me-i-le sunt in-te-li-gente Scena 6 Celula în care se află ALEXANDRU şi PETRE ALEXANDRU (îngrijorat): Ştii ceva despre ai mei? PETRE (ezită): Sunt Sunt bine ALEXANDRU: S-a întâmplat ceva? Spune-mi! PETRE (după câteva clipe de tăcere): Mama ta ALEXANDRU: Ce-i cu mama? (Cu voce stinsă) A murit? (PETRE dă rar din cap, afirmativ ALEXANDRU se aşează pe pat E vizibil afectat ) Când s-a prăpădit? PETRE: Acum doi ani, imediat după Paşte Am citit în ziar un anunţ al familiei ALEXANDRU (ca pentru sine): Acolo ne-ntâlnim cu toţii (După câteva clipe) Despre ceilalţi ştii ceva? (PETRE nu răspunde) Spune, omule! PETRE: Sunt în regulă Sănătoşi Următoarele şapte replici se vor succeda într-un ritm alert ALEXANDRU (ridicând galsul): Minţi! Maria? Sau Eusebiu? Au păţit ceva? (PETRE tace) Zii, omule, ştii ceva!? PETRE: Nu, nu, băiatul e bine, sănătos Cred că e mare acum La fel şi fetiţa ALEXANDRU (din ce în ce mai nervos): Atunci? Ioana? PETRE: Nu ALEXANDRU: E bolnavă? PETRE: Nu Din câte ştiu şi soţia e E bine ALEXANDRU (aproape urlând): Da’ ce s-a-ntâmplat? Ce s-a-ntâmplat?! Se revine la ritmul anterior al discuţiei PETRE: Au fost Au fost evacuaţi I-au scos din casă ALEXANDRU râde nervos “Bine că nu s-a întâmplat ceva mai grav” ALEXANDRU: Şi unde locuiesc? PETRE: I-a luat cumnatul tău S-au înghesuit, da’ (Se opreşte pentru că undeva în afara celulei s-au auzit paşi şi o bufnitură) Vine mâncarea! ALEXANDRU (decepţionat - şi-a dat seama după zgomotul ciubărului ce vor mânca): Zeamă de varză! PETRE: Moare (Zeama de varză se mai numeşte şi moare) ALEXANDRU: Orice speranţă Între timp, cei doi deţinuţi îşi iau gamelele şi se îndreaptă spre uşă PETRE: Poate găsim ceva în ea ALEXANDRU: O amintire măcar Se deschide vizeta Cei doi întind pe rând gamelele în care le e turnată o zeama de varză Vizeta se închide PETRE începe să mânânce cu poftă ALEXANDRU îşi pune gamela cu zeamă pe jos Discuţia care va urma e cât se poate de naturală PETRE: Am găsit ceva! (Scoate din gamelă un maţ) ALEXANDRU: Ia vezi! Poate e şi-n a mea ceva! PETRE: De ce? Nu? (Face un semn cu mâna în dreptul burţii) ALEXANDRU: Nu PETRE: Nu faci bine ALEXANDRU: Să-mi dea altceva Regim pentru tuberculoşi PETRE: Pot s-o iau şi pe-a ta? ALEXANDRU: Da PETRE nu stă pe gânduri, ia gamela lui ALEXANDRU şi începe să mănânce Scoate din zeamă un rest ce pare a fi o copită de capră PETRE (încântat): Uite! O copită de capră! ALEXANDRU (sarcastic): Delicatese! Uşa celulei se deschide brusc şi în celulă intră GARDIANUL Cei doi ridică ochii către GARDIAN GARDIANUL (către ALEXANDRU): Deţinut, de ce nu mănânci? ALEXANDRU (în timp ce se apropie de GARDIAN): Nu-mi trebuie! Nu e pentru bolnavi! GARDIANUL (agresiv): Aici nu e sanatoriu! ALEXANDRU a ajuns lângă GARDIAN Acesta îl priveşte pe PETRE, care pare din nou foarte preocupat să termine de mâncat zeama de varză ALEXANDRU şi GARDIANUL se privesc ochi în ochi ALEXANDRU îl priveşte interogativ GARDIANUL îi răspunde negativ din ochi Apoi face un semn discret din cap, cu bărbia înainte, către PETRE GARDIANUL (autoritar): Fiecare să mânânce ce i se dă! ~sta e regulamentul! GARDIANUL iese şi închide uşa celulei PETRE (a terminat zeama de varză, îşi freacă uşor braţele cu palmele): Mi s-a făcut frig ALEXANDRU: E în meniu PETRE: Ieri noapte am visat Off! Mmm! Am visat că mâncam un cotlet de porc ALEXANDRU (ironic): Nu cumva era cotlet de porci? PETRE: Ha! Mda ALEXANDRU: Eu am visat că eram la băi PETRE: Unde? Unde la băi? ALEXANDRU: La Băicoi PETRE râde puţin Cei doi se privesc preţ de câteva secunde Apoi PETRE se duce la tinetă şi face pipi După aceea, se întinde pe patul din stânga şi trage o pătură ruptă pe el PETRE (rece): Noapte bună ALEXANDRU (îngândurat, în timp ce PETRE se întoare cu spatele către el): Noapte bună ALEXANDRU îl priveşte trist timp de câteva secunde PETRE pare că a adormit Se aude o muzică sublimă ALEXANDRU se aşează în genunchi şi începe să se roage O minge îl loveşte pe ALEXANDRU şi îl întrerupe din rugăciune După 2-3 secunde, alergând după minge, apare MARIA, fiica lui ALEXANDRU E o fetiţă de 5-6 ani ALEXANDRU (tresare lovit de minge): Maria? MARIA: Eşti trist, tăticule? ALEXANRU: Nu Sunt Sunt puţin obosit (Muzica încetează) MARIA: Ştii ce a zis mama azi? Că domnul Dalu e un om cu scaun la cap Eu am văzut că n-are niciodată scaun la cap Poartă mereu o pălărie neagră ALEXANDRU: Pălăria aceea ascunde scaunul MARIA (foarte sobră): Tată! De ce oamenii mari mint? ALEXANDRU: Ee! Cine a minţit? MARIA: Mama ALEXANDRU: Mama? Nu ţi-e ruşine MARIA: A zis că nu-i place când vine la noi doamna Tinu ALEXANDRU: Şi? MARIA: Şi când a venit doamna Tinu la noi i-a zis: Bine aţi venit, ce plăcere îmi face să vă văd! ALEXANDRU: Poate MARIA: Doamna Tinu m-a întrebat câţi ani am ALEXANDRU: Şi ai ştiut? Câţi ai? MARIA: Cinci ani! ALEXANDRU: Da? De când ai cinci ani? MARIA: De mulţi ani (Pauză) M-a întrebat şi ce vreau să mă fac când voi fi mare ALEXANDRU: Şi tu ce i-ai răspuns? MARIA: I-am zis că vreau să mă fac servitoare ca mama ALEXANDRU: Cum? Mama e servitoare? MARIA: Da Nu ne serveşte ea când stăm la masă? (Alexandru râde) L-a întrebat şi pe Sebi ALEXANDRU: Şi el ce-a zis? MARIA: Că vrea să se facă musafir (Muzica se aude din nou Creşte treptat) ALEXANDRU: De ce? MARIA: Pentru că musafirii primesc mâncarea cea mai bună ALEXANDRU râde Muzica se va auzi în continuare Scena 7 Biroul COMANDANTULUI COMANDANTUL şi GARDIANUL COMANDANTUL: Vigilenţă, bă! Avem instrucţiuni clare Ziua nu-i laşi s-aţipească! GARDIANUL: ‘Ţeles! COMANDANTUL: Nici o clipă! GARDIANUL: Nici una! COMANDANTUL: Pot să şadă pe pat, cu palmele pe genunchi şi privirea înainte, spre vizetă Noaptea, culcarea la zece fix Nu mai vorbeşte nimeni GARDIANUL: Nimeni! COMANDANTUL: Să doarmă cu faţa în sus şi mâinile afară, pe pătură Nu doarme aşa, îl trezeşti! Dimineaţa, în timpul programului, nu cumva să ia legătura cu alţi bandiţi Ochiu’ mărit! Urechea pâlnie! Ai înţeles? GARDIANUL: ‘Ţeles! Să trăiţi! COMANDANTUL: Mâncarea e cea de toate zilele Ai înţeles? GARDIANUL: ‘Ţeles! Să trăiţi! COMANDANTUL: Bă, ascultă-mă! Aştia-s cei mai inteligenţi, că d-aia i-aduce aci! Aşa că să n-ai milă, mă! GARDIANUL: Am înţeles! COMANDANTUL: Unde-i multă minte e şi prostie, bă! Că altfel nu erau aici! Ştii cum a făcut ăla în tren, când n-a putut o femeie să deschidă fereastra S-a ridicat a dat cu capul în geam (COMANDANTUL face gestul spargerii unui geam cu capul) şi l-a spart I-a zis femeii: “Degeaba ai aici (COMANDANTUL face un gest cu palma dreaptă strângând uşor bicepşii mâinii sale stângi Subtext:“Degeaba ai forţă în braţe”), dacă n-ai aici!” (Işi duce degetul arătător al palmei drepte la frunte, apoi râde satisfăcut de propria glumă GARDIANUL râde la rândul său pentru a-i face pe plac şefului său) Vigilenţă, bă! // Se aude radio-ul Primele voci ale scenei următoare GARDIANUL: ‘Ţeles! Să trăiţi! COMANDANTUL: Bine! Acum du-te pe celular! GARDIANUL: Trăiţi! Scena 8 Camera din apartamentul familiei Don Se aude radioul În cameră e doar PETRE şezând pe scaun Pare dus departe de gândurile sale VOCEA REPORTERULUI: Care ar fi prima măsură pe care aţi sugera-o noului primar? VOCEA A - acelaşi bărbat uşor abţiguit: Ştie el, că doar d-aia-l alegem! Să se mai gândească şi la oameni! Că ei au conturi şi ce le pasă A ajuns vodca mai ieftină ca carnea Aşa că eu mai repede-mi înec amaru-n vodcă ca în carne VOCEA B - aceeaşi femeie: Să se apuce de curăţenie! Adevăru’ e că şi oamenii, domnule Nu ştiu, domn’e, eu un cotor de măr dacă-l mânc nici în curte nu-l arunc Îl bag undeva VOCEA C - acelaşi octogenar: În spa-te-le şcolii, pe trotuar, au ieşit ră-dă-cinile prin asfalt E foarte pe-ri-cu-los Mai ales iar-na Cad fă-ră dis-cer-nă-mânt fe-mei şi co-pii VOCEA REPORTERULUI: Vă gândiţi să sesizaţi primăria după alegeri? VOCEA C - acelaşi octogenar: Nu Nu mă bag ANA intră în cameră cu coafura ceva mai aranjată REPORTERUL: Dacă nu dvs , atunci cine ar trebui să atragă atenţia primarului? VOCEA C - acelaşi octogenar: In-gi-nerul-şef al car-tie-rului ANA: Ceva interesant? (Petre dă din cap nehotărât Ana închide radioul ) Aa, da’ poate vă e foame! PETRE: Nu vă deranjaţi ANA: Găsesc ceva imediat (După câteva secunde, ANA apare cu un croissant pus pe o farfurie pe care i-o oferă lui Petre Croissant-ul e în ţiplă PETRE e mirat) Sunt foarte bune Eu mor dacă nu mănânc unu’ pe zi Uite-aşa se desface! (ANA desface ţipla croissant-ului) PETRE: Mulţumesc! ANA: Aţi fost prieten cu bunicu’ lui Victor? PETRE: Am fost împreună la închisoare ANA: Politică? PETRE: Da ANA: Nasol! A avut şi tata un unchi care-a fost la pârnaie Câţi ani aţi fost închis? PETRE: Opt ANA: Unchiu’ a fost mai tare A stat vreo doişpe Bun croissantu’, nu? PETRE: Da, foarte bun ANA (în timp ce aduce o sticlă de vin): Puţin vin? PETRE: Nu ANA: Puţin E de la ţară PETRE: Mulţumesc ANA (Toarnă în pahare Îi oferă unul lui PETRE Ridică un pahar): Sănătate! PETRE (în timp ce ciocnesc): Noroc la examen! ANA: Da’ vă ţineţi foarte bine Unchiu’ săracu’ s-a prăpădit imediat după ce i-au dat drumul PETRE: Unde-a fost închis? ANA: Habar n-am Au rămas nişte poezii de la el Are una (se gândeşte puţin): “Viaţa noastră ascunde adese (Se aude muzică foarte uşor) PETRE: Într-un biet colţ de paradis/ scrisori ce nu ne-au fost trimise/ de-o mână care nu le-a scris” (“Scrisori nescrise” - Radu Gyr) PETRE: L-am cunoscut, cum să nu! Marele poet al închisorilor! Toţi ştiau pe de rost poeziile lui! (Muzica se aude în continuare ) Scena 9 Celula lui ALEXANDRU şI PETRE ALEXANDRU vorbeşte cu MARIA, care are o minge în mâini ALEXANDRU (vorbind cu MARIA): Ce face mama? MARIA: Îl învaţă pe Sebi o poezie ALEXANDRU: Ce poezie? Nu ştii să-mi spui şi mie? MARIA: Ştiu doar atât: “Pe lângă plopii fără soţ/ adesea am trecut/ mă cunoşteau vecinii toţi/ tu nu m-ai cunoscut” ALEXANDRU: Frumos! Eminescu! MARIA: Cine nu l-a cunoscut? ALEXANDRU: Fata pe care o iubea MARIA: Eu cred că băiatul e cam nătărău ALEXANDRU: Eminescu? MARIA: Nu ştiu cum îl cheamă Dacă fata nu-l cunoştea, de ce nu i-a sunat la uşă ca să facă apoi cunoştinţă cu ea? ALEXANDRU râde ALEXANDRU: Ce-aţi mâncat azi la amiază? MARIA: Supă de roşii cu găluşte ALEXANDRU: Şi felu’ doi? MARIA: Sarmale ALEXANDRU: Mmm, ce bun! MARIA: Tăticule, de ce găinile de la bunica nu fac lapte? ALEXANDRU: Păsările fac ouă Vacile fac lapte MARIA: Vezi că mama minte! De ce-a zis că mi-a dat lapte de pasăre? ALEXANDRU: Ee, aşa cum îţi dă şi lăptişor de matcă Cum vrei să creşti mare şi sănătoasă?! MARIA: Ce-i aia matcă? ALEXANDRU: E regina albinelor MARIA: Şi cum iei lăptişoru’? ALEXANDRU (ca să scape de întrebări): Ee, simplu! Prinzi albina şi o mulgi! Muzica se aude în continuare Scena 10 Camera din apartamentul familiei Don În cameră e ANA şi PETRE PETRE recită ultimele versuri dintr-o poezie PETRE: Rândaş la curţile de dor/ gonaci după şerbie/ mi-am priponit de viitor/ mocnita bucurie / O clipă dac-am strălucit/ în nopţile de tină/ de lumea mea m’au despărţit: trăiri de ani lumină! (Zahu Pană - “Dorinţă”) ANA: Am citit şi eu câteva din poeziile unchiului S-a ocupat tata să i le editeze (Muzica nu se mai aude) PETRE: Foarte bine Pentru noi, acolo, erau balsam ANA: M-am gândit să bag una pentru examen, da’ nu cred să le placă celor din comisie PETRE: Eu ştiu?! E bine că părinţii tăi le-au editat Era păcat să se piardă Cu ce se-ocupă ai tăi? (ANA nu răspunde În ochii ANEI apar lacrimi PETRE o priveşte surprins) De ce plângi? ( Ana izbucneşte într-un hohot de plâns) ANA (încercând să-şi tempereze plânsul): Dacă nu Dacă nu era Victor, nu ştiu ce făceam PETRE: S-a S-a întâmplat ceva? ANA: Ai mei au murit (Încearcă să-şi stăpânească plânsul) PETRE: Cum? Cum aşa? ANA: Veneam de la mare şi din spatele unei căruţe cu fân a apărut un camion Tata a frânat (plânge) Numa’ eu am scăpat (Plânge) PETRE: Alte rude nu mai ai? ANA (se opreşte din plâns): Doar o mătuşă, sora mai mare a mamei Da’ mai degrabă eu ar trebui să am grijă de ea! PETRE: E singură? ANA: Domnişoară bătrână! Şi nu, nu că n-a fost frumoasă Mi-a zis mama că avea colege de-a dreptul urâte! Da’ ştiţi cum e, nu ambalajul contează! E o fire retrasă A sperat c-o să-i găsească tata-mare pe cineva Că bunicu’ a avut ceva avere (PETRE o priveşte îngândurat) Da’ au venit timpuri nasoale şi n-a mai rămas nimic Ştiţi cum a fost Le-a luat tot S-a dus şi căsătoria tuşii Eliza! PETRE: Cu sănătatea e bine? ANA: Singurătatea e cea mai rea boală Şi nici eu nu prea ajung pe la ea Că nu stă aici, e la Câmpulung Ce credeţi? N-ar fi fost mai bine să fi mers la mănăstire? PETRE: Eu ştiu!? ANA: Stă-n casă cu trei pisici ~lea o duc mai bine ca un om Se ceartă toată ziua cu copiii din vecini Cică n-au altă treabă decât să-i strice grădiniţa cu flori! După ce-i pârăşte pe la părinţi, tot ea îi cheamă şi le dă prăjituri Mi-a zis mama că-n tinereţe, aşa, pe la 30 de ani, a avut pe unu’ care-i făcea curte O invita la film Da’ tuşa Eliza a spus că nu-i de ea Că are noroi sub unghii şi păr în urechi! Sunteţi căsătorit? PETRE (după câteva clipe): Am fost ANA (cu voce scăzută): Văduv? PETRE: Nu Divorţat ANA: Din vina cui? PETRE (după câteva clipe): Eu am stat destul la închisoare După câţiva ani i-au trimis soţiei hainele mele civile A crezut c-am murit şi s-a recăsătorit ANA: Copii? PETRE: Nu, nu N-am avut (După câteva clipe de tăcere) Nici părinţi n-am prea avut Şi eu am rămas orfan Tata a murit când aveam opt ani Era pilot ANA: Pilot? Şi mie îmi plac cursele de formula 1 PETRE: Nu Pilot de avion ANA: Aa, de avion! Aţi zburat cu PETRE: Da Am zburat şi eu cu el O singură dată Mama s-a dus şi ea când aveam 11 ani Pe mine şi pe surorile mele ne-a luat bunica După doi ani, s-a prăpădit şi ea ANA: Înseamnă că ştiţi cum e să mergi pe străzi, să vezi lumea cum se grăbeşte s-ajungă acasă şi tu să n-ai un’ să (Îl vede pe PETRE cum se clatină uşor) Vă e rău? PETRE: Un pahar cu apă, te rog! ANA: Imediat! ANA îi aduce un pahar cu apă PETRE: Repede! Geanta! ANA se repede şi aduce geanta PETRE, cu mâna tremurândă, scoate din geantă un flacon cu pastile Scoate două pastile şi le înghite ANA îl priveşte speriată PETRE respiră adânc Se aude muzică în surdină ANA: Întindeţi-vă aici, pe pat! (PETRE se întinde pe pat respirând greu) Scena 11 ALEXANDRU vorbeşte cu MARIA MARIA: Ştii că nenea Dalu m-a-nvăţat să număr? ALEXANDRU: Da? Ia să vedem! MARIA (îi arată pe degete): Unu, doi, trei, patru, cinci, şase, (are o scurtă ezitare) şapte, opt, nouă, zece! ALEXANDRU: Bravo! Mai departe ştii? MARIA: Opt! Nouă! Zece! Valet! Damă! Popă! As! ALEXANDRU: Hm! Şi spui că mama a zis că are scaun la cap?! (Observând o şosetă a Mariei): Maria, de ce ţi-ai pus şoseta pe dos? MARIA: Fiindcă pe faţă era ruptă! ALEXANDRU: Bine Hai! La culcare Să nu uiţi să spui rugăciunea MARIA: Înger îngeraşul meu, ce mi te-a dat Dumnezeu ALEXANDRU: Înger îngeraşul meu, ce mi te-a dat Dumnezeu (Muzica e sublimă) MARIA: Totdeauna fii cu mine şi mă-nvaţă/ să fac bine (Maria se îndreaptă încet către ieşirea din scenă) ALEXANDRU: Totdeauna fii cu mine şi mă-nvaţă să fac bine MARIA: Eu sunt mic, tu fă-mă mare /Eu sunt slab, tu fă-mă tare ALEXANDRU: Eu sunt mic tu fă-mă mare Eu sunt slab, tu fă-mă tare MARIA: În tot locul mă-nsoţeşte şi /de rele mă păzeşte ALEXANDRU: În tot locul mă-nsoţeşte şi de rele mă păzeşte MARIA: Doamne, îngereii Tăi, /fie păzitorii mei! (MARIA iese din scenă, cu mingea în braţe) ALEXANDRU: Doamne, îngereii Tăi, fie păzitorii mei! ALEXANDRU rămâne în rugăciune încă 4-5 secunde PETRE se întoarce pe cealaltă parte, deschide ochii, îl vede pe ALEXANDRU rugându-se şi îl întrerupe Muzica încetează PETRE ( răutăcios): Aşa, aşa, roagă-te! Pentru cine, te rogi? ALEXANDRU (deranjat): Chiar şi pentru tine PETRE: Eu nu dau doi bani pe-aşa ceva ALEXANDRU: Nici nu m-aşteptam PETRE: Da’ de ce? De ce să cred într-un Dumnezeu care m-a abandonat în penitenciar? ALEXANDRU: De ce eşti aici? PETRE: E o greşeală ALEXANDRU (ironic): Ei ( Adică autorităţile, Puterea) să greşească?! PETRE: Nu-s vinovat N-am fost decât un instrument ALEXANDRU: Tocmai! Şi conştiinţa ta? Cum e? PETRE (cinic): E curată N-am folosit-o ALEXANDRU: De aceea eşti aici! Următoarele replici se vor succeda într-un ritm mai alert PETRE: Pentru ce? Pentru ce să mă rog? (Cu dispreţ) Pentru viaţa de apoi? ALEXANDRU: Dacă numai asta ţi-a mai rămas, da! PETRE: Pentru mine nu există decât o viaţă, aici, aici pe pământ ALEXANDRU: Şi? Ce-ai făcut din ea? PETRE: Pe-asta de-aici am vrut să mi-o fac mai bună, mai uşoară ALEXANDRU (cu năduf): Ai reuşit! Uite ce plăcută e! Nu meriţi Totuşi, mi-e milă Între tine şi animal nu mai e nici o diferenţă PETRE: Sictir! ALEXANDRU: Ba da! Este!Animalul are şi blană care-i ţine de cald Tu? Ce să mai pierzi? PETRE: Doar viaţa asta Dar o să fac orice ca să ies de-aici ALEXANDRU: Poate ai şi pierdut viaţa asta Când pierzi credinţa PETRE (ironic): Alexandru! Tu, cu instrucţia ta, chiar crezi? ALEXANDRU: Da PETRE: Ce prostie! ALEXANDRU: Am motive să cred PETRE: Şi eu să nu! ALEXANDRU: Motivele mele sunt mai puternice PETRE: De pildă? ALEXANDRU: Am fost şi eu necredincios PETRE: Bine că recunoşti! ALEXANDRU: Dar încercările prin care am trecut mi-au dat convingerea că Dumnezeu e un adevăr mai viu decât toate argumentele care îl neagă PETRE: Eee! Vorbe! Vorbe! ALEXANDRU: Dumnezeu e şi o necesitate! PETRE: Pentru mine, nu! ALEXANDRU: Dacă viaţa nu se opreşte aici, de ce să-mi fie teamă? PETRE (nervos): Pentru mine asta e singura viaţă, asta, şi vreau să trăiesc cu orice preţ! ALEXANDRU: Pentru ce? Mai visezi la vreo plăcere? PETRE (cinic): Aici nici să ai scaun nu mai e o plăcere Dar dacă dincolo nu mai există nimic? ALEXANDRU (nervos): Dac-ar fi aşa, atunci orice e permis Onestitatea e o prostie Onoarea la fel (Mai nervos) Atunci cei care fură şi omoară pentru a-şi crea privilegii, cei care ne ţin aici, cei care ucid suflete pentru a impune gândirea lor, au dreptate! Atunci, criminalul e omul superior! Atunci toate principiile morale pe care le cuprinde credinţa sunt prostii, cum spui tu (Se opreşte Răsuflă greu) Ei bine, eu prefer credinţa! Se aud bătăi agresive în uşă, semn că orice discuţie trebuie să înceteze imediat Cei doi se privesc timp de câteva secunde ALEXANDRU tuşeşte şi apoi se întinde pe pat PETRE îl priveşte respirând greu Lumina se stinge Scena 12 Camera din apartamentul familieie Don, în care se află ANA şi PETRE ANA îl priveşte speriată PETRE respiră adânc E întins pe pat ANA: Vă e mai bine? PETRE: Da, da Ştii, din când în când (PETRE pune flaconul cu pastile înapoi în geantă) ANA: Mai beţi puţină apă! PETRE se ridică şi mai bea apă, apoi o prinde pe ANA de mână PETRE: Ştii, tot liceul am stat într-un internat Nu puteam să merg la nici o aniversare, la nici o onomastică Aveam o singură pereche de pantaloni şi mi-era ruşine Toată adolescenţa mi-am dorit un ceas de mână ANA (în timp ce îşi pune o mână pe umărul lui PETRE): Hm! Un ceas?! (Zâmbeşte) În ce zodie sunteţi? În cameră intră VICTOR ANA şi PETRE nu observă PETRE: De ce vrei să ştii? ANA: Ei, aşa Când e ziua dumneavoastră de naştere? PETRE (zâmbeşte): Ziua mea?! Chiar mâine! ANA: Mâine?!! La mulţi ani! Daţi-mi voie să vă sărut! (Îl sărută pe obraz) VICTOR, uşor abţiguit, se opreşte în mijlocul camerei şi se uită câteva clipe la cei doi ANA îl vede şi i se adresează ANA: Ai venit! Ce-ai cumpărat? VICTOR (îi dă ANEI o palmă şi izbucneşte): Să mai zici că femeile nu-s curve! ANA: Ce ai, mă? Iar ai băut? VICTOR (îi mai dă ANIE o palmă ANA începe să plângă): Avea dreptate Gigi, atunci la ziua mea, când m-am culcat, c-ai stat toată noaptea pe balcon cu Sorin ANA (printre lacrimi): Şi ce vroiai să fac, dacă ai dormit chiar la petrecerea de ziua ta? VICTOR: Ce căutai de gâtu’ moşului, Maria Tereza? ANA, în hohote de plâns, fuge în dormitor PETRE (care între timp s-a ridicat în picioare): Cred că greşeşti tinere! Am plecat! VICTOR (revoltat): Cum adică am plecat? (Îi ţine calea lui PETRE) PETRE: În viaţa ta să nu mai loveşti o femeie! VICTOR (dur): Bine, dar acum luaţi loc! PETRE (rămâne în picioare): Cred că e mai bine să plec VICTOR: Nu! Luaţi loc! De ce v-aţi pupat cu prietena mea? PETRE: I-am zis că mâine e ziua mea şi m-a felicitat VICTOR: Aha Şi de ce-aţi venit aici? PETRE: Am fost cu bunicul tău în închisoare şi VICTOR: Da Înţeleg PETRE: Petre Panca e numele meu (Îi întinde mâna lui VICTOR Cei doi dau mâna) VICTOR: Victor Don Luaţi loc! VICTOR toarnă vin şi îi oferă un pahar lui PETRE Lumina se stinge Scena 13 COMANDANTUL şi GARDIANUL într-o cameră a închisorii GARDIANUL (intrând în cameră): Să trăiţi! Da’ cum se face că v-aţi întors la serviciu tocmai în seara asta? COMANDANTUL (supărat): Cum se face, cum nu se face, dac-a venit ordin (Arată cu un deget în sus) Grijania ‘mă-sii! Şi tocmai azi! Făcuse nevastă-mea nişte sarmale! Nici n-am apucat să stau cu musafirii Numa’ ce băusem două-trei pahare de vin, că (Dă un pumn nervos în masă) a şi sunat telefonu’ (Scoate din buzunar o sticlă de ţuică Se trânteşte apoi pe scaunul pe care era pusă haina de ofiţer GARDIANUL îl priveşte puţin surprins) Ce, nu e regulamentar? Hm! La noi e treabă grea, bă! (Dă din cap şi arată cu degetul către celule) Mai ales aici Stai jos! GARDIANUL se aşează şi el pe un scaun în faţa COMANDANTULUI COMANDANTUL (după ce trage o duşcă): Aici nu-i de joacă! GARDIANUL (îi ţine isonul): Nu-i de glumă! COMANDANTUL: ~ştia nu-s bandiţi obişnuiţi Nu, nu GARDIANUL: Nişte jigăriţi! Vai de mama lor! COMANDANTUL: He, he! Nu le plânge tu de milă! Ştii, am şi eu (Îşi freacă unul de altul cele două arătătoare ale palmelor, apoi arată cu un deget în sus Adică: “Am şi eu cunoştinţele mele sus puse” Îi întinde GARDIANULUI sticla) Hai! Ia şi bea! Îţi zic eu ce-i cu GARDIANUL: Nu, mulţumesc Ştiţi, în timpul COMANDANTUL: Lasă, bă! Ce eu nu-s în timpul serviciului! Eu îţi dau voie! (Îi întinde iar sticla) Hai, ia! Ia, că doar nu ştie nimeni! GARDIANUL: Nu, mulţumesc! COMANDANTUL (nervos, dă un pumn în masă): Ia, bă! E ordin! După o scurtă ezitare, GARDIANUL ia şi el o înghiţitură, apoi îi dă sticla înapoi COMANDANTULUI şi îl priveşte ca şi cum l-ar fi aşteptat să-şi continue explicaţia COMANDANTUL (după ce mai trage o duşcă): ~ştia-s bandiţi deştepţi Prea ştiu multe! Ascultă la mine: unde-i carte multă e şi prostie multă! (Râgâie) Să (Sughite) ştii de la mine că omu’ cu cât e mai deştept cu atât e mai periculos GARDIANUL : Şi de ce nu-i (Face un semn cu degetul în dreptul capului: “De ce nu-i omoară?”) COMANDANTUL: He, he, păi nu-i chiar aşa! I-ar lichida, da’ nu se poate Aşa mi-a zis (Îşi freacă cele două arătătoare şi apoi arată cu un deget în sus “Aşa am aflat de la cineva sus pus” ) GARDIANUL: Adică de ce nu se poate? COMANDANTUL (mai trage o duşcă): Că nu mai e cum a fost odată (Îşi ţine palma cu arătătorul ca un pistol) Pac una-n ceafă şi gata! GARDIANUL (puţin speriat): Dumneavoastră? (Face un semn cu arătătorul la tâmplă) COMANDANTUL: Uneori Hai, ţine aici! (Îi dă sticla GARDIANULUI Acesta o ia şi trage o înghiţitură) Da’ nu era rău! Luam un ban bun! (Se joacă cu arătătorul) Pac! Un muşteriu, un sfert de salar! Pac! Eram şi eu mai tânăr Amărât de plutonier! GARDIANUL (prinzând curaj): Şi cum făceaţi? COMANDANTUL: Ee, cum!? (Mai trage o duşcă şi se clatină pe scaun) Iac-aşa La-nceput i-aducea la poligon, lângă râu Cu lanţuri la mâini şi la picioare (Râgâie) ‘Ţeles? GARDIANUL: Da COMANDANTUL: Şi acolo-i desface, da’ numai la picioare GARDIANUL: Cine-i desfăcea? COMANDANTUL: Dreptu’ comun: şmenarii, criminalii GARDIANUL: Şi pe urmă? COMANDANTUL: Borfaşii pleacă (sughite) şi rămâne acolo numai “strigoiu’”, eu, doctorul şi vreo doi-trei gardieni ~ia-s atenţi să nu cumva să fugă A, mai e şi un procuror care-i citeşte că i s-a respins graţierea şi că va fi executat GARDIANUL: Şi “strigoiu’” ce face? Stă? COMANDANTUL: Stă Face pe el Pe câte unu’ îl apucă bâţu’ de frică Alţii urlă Unii se uită în sus la cer şi nu zic nimic GARDIANUL: Şi-atunci? COMANDANTUL (mai trage o duşcă): Şefu’ le strigă gardienilor să-l pună la zid Ochii la zid şi ceafa la mine! GARDIANUL: Şi apoi? COMANDANTUL: Şefu’, comandantu’ ăla de era când eram eu plutonier, îmi dădea pistolu’ Şi (Râgâie) GARDIANUL: Nu vă era frică? COMANDANTUL: Uneori m-apucau aşa , ca nişte friguri Da’ n-aveam ce face Mă opream şi zicem: aşa i-a fost scris Şi ce ţi-e scris GARDIANUL: Da’ de ce tocmai dumneavoastră? COMANDANTUL: Nu eram doar eu Mai erau vreo doi Aşa că cin’ ştie al cui glonţ îl omora Ş-apoi, că eram eu, că era altu’, nu-i totuna?! (Sughite) Erau bani buni! Munciţi! Numa’ eu ştiu câte zile se uita mortu’ la mine cu ochiu’ ăla din ceafă Ş-apoi mai era câte unu’ de i se zvârcolea trupu’ Ca la o găină tăiată GARDIANUL: Şi unde-i ducea? COMANDANTUL: Păi un’ să-i ducă? La groapă! Sub deal era un teren viran Da’ mai întâi doctoru’ vedea dacă e gata sau nu, c-altfel poate unii ar face pe mortul şi dup- aia prinde-l drace (Pauză) Noroc cu asta (Ridică sticla) Hai noroc! (Trage o duşcă) Da’ asta a fost mai demult (Râgâie) Dup-aia nu i-a mai dus la poligon GARDIANUL: De ce? COMANDANTUL: Că era drumu’ prea lung Şi mai afla unu’, altu’ (Se clatină) Bandiţi de-aci, oameni din oraş (Mai trage o duşcă) Ia, bă! GARDIANUL: Să trăiţi, nu mai Lumina se stinge Scena 14 Camera din apartamentul familiei Don VICTOR îi oferă un pahar cu vin lui PETRE PETRE: N-ar trebui să mai bei! VICTOR: De ce nu? (Ironic) N-aţi simţit niciodată nevoia să evadaţi? PETRE: Nu aşa! VICTOR (Scoate un pacheţel şi îşi face o ţigară Îi oferă o ţigară lui PETRE) Vă rog? PETRE: Nu, mulţumesc VICTOR: Luaţi! Cred că n-aţi mai fumat aşa ceva! PETRE ia o ţigară şi o miroase PETRE: Ce ţigări sunt astea? VICTOR: Ţigări cu “iarbă” PETRE: Pentru evadare? VICTOR: Mm Pentru bună dispoziţie PETRE: Ee Au mai fost la un moment dat nişte tineri cu plete care aşa (îi arată ţigara) sau pe cale intramusculară au crezut c-o să ajungă la fericire VICTOR (arţăgos): Poate au vrut să fugă de iadul de pe pământ PETRE (în timp ce VICTOR se apropie de radiocasetofon): Şi l-au cunoscut chiar când credeau că se unesc cu cerul VICTOR: Ee, era ceva frumos! (Ia o casetă sau un compact-disc) Florile din păr! (Dă drumul radiocasetofonului Se aude piesa muzicală San Francisco, cântată de Scott McKenzie, melodie care a devenit în 1967 un imn al adepţilor fenomenului “hippie” VICTOR fredonează uşor ) “If you are goin’ to San Francisco, you’ve got to wear some flowers in your hair If you are goin’ to San Francisco, you are gonna meet some gentle people there” (Melodia se aude în continuare VICTOR - nervos) Imnul hippioţilor Ee! N-a fost sub semnul non-violenţei? N-a fost în numele iubirii? PETRE (în timp ce VICTOR îşi aprinde o ţigară): Câte crime nu s-au făcut în numele iubirii! Chiar şi în numele iubirii de Dumnezeu VICTOR: N-a fost în ei o căutare, veşnica nelinişte în a găsi ceva mai înalt?! Toţi căutau un guru, un îndrumător spiritual (VICTOR opreşte casetofonul sau C D -player-ul) PETRE: În loc să se ducă la un părinte duhovnicesc au preferat drogurile VICTOR: Orice om are nevoie de o clipă în care să viseze, în care să-şi dorească PETRE: Toţi trecem printr-o vârstă a visurilor Spune-mi ce dorinţe ai, ca să-ţi spun cine eşti! Despre asta e vorba Spre ce alergi Ce ţintă ţi-ai ales ANA apare venind din dormitor Nu mai plânge, dar pare supărată Îl priveşte pe VICTOR cu reproş şi se duce în baie Scena 15 COMANDANTUL şi GARDIANUL într-o cameră a închisorii COMANDANTUL: Bea, bă, când îţi zic! Că doar e sărbătoare! Mama lor, cu cine i-a făcut! (Râgâie) După aia îi ducea la “camera morţii” Le zicea să intre sub riglă, la măsurătoare GARDIANUL (nedumerit): Şi ce? Murea de la măsurătoare? COMANDANTUL: Da, bă, da! Stătea banditu’ cu spatele la zid şi-acolo era o gaură-n perete Din camera ailaltă băgai pistolu’ şi direct în cap Pac! Simplu, că nu-ţi tremura mâna (Sughite) ~ştia au prins vremuri bune, bă! Hai noroc! (Mai ia o înghiţitură din sticla de ţuică şi se clatină puţin) GARDIANUL: Vremuri bune? COMANDANTUL: He, he, păi nu mai e cum a fost! C-a răsuflat treaba GARDIANUL: Ce treabă? COMANDANTUL: Ee!? (Sughite) Aia cu experimentu’ GARDIANUL: Ce-i aia? COMANDANTUL (aprins): Groaza, bă, aia e! (Nervos, aproape urlând Muzică de susţinere)) Balamucu’,bă! Ca s-arate că-i corect, trebuia să zică tot ce n-a zis la anchete Altfel, bătaie de-l lua mama dracului! Scria tot! Tot scria! Şi ce-a mâncat şi străbunic-su Scria şi semna! (Se mişcă nervos, gesticulează, vorbeşte tare) Pe urmă-i turna p-ăia de-l ajutaseră în închisoare: deţinuţi, gardieni, pe toţi Altfel, bătaie de-i suna apa-n cap! Zi şi noapte! Cârpă-l făcea, bă! S-a aruncat unu’ de la etaj pe scări Da’ pe urmă au pus plasă Nimeni nu putea muri când dorea el Nimenea! Apoi, luau la rând tot ce-avea pe-acasă ‘Mă-sa, tac-su, iubita, soţia, pe el şi tot neamu’ lui! Ta-su beţiv, ‘mă-sa curvă, nevasta cu preoţii-n altar, iubita cu câinii, tot ce vrei, bă, babilonu’ cu cin’ i-a făcut! Să se lepede de tot ce-a iubit! Mâncau ca porcii! (Neaşteptat, COMANDANTUL se pune în patru labe GARDIANUL e uimit) Fără lingură Direct din gamelă Căcat şi pişat mânca Ungea icoana cu căcat şi o săruta! Ca să s-arate educat, îl trecea prin sită pe cel mai bun prieten al lui! Cu mâna lui îl bătea, aşa cum a păţit-o el! De nu voia, înapoi la tocare! Mărunt! Ori îl baţi tu pe amicu’, ori de la capăt cu tine! Până dădea-n benga! GARDIANUL: Doamne! COMANDATUL (după o scurtă pauză): Dă mâna, bă! (GRDIANUL îl ajută să se ridice COMANDATUL răsuflă greu) Băă, m-a pus dracu’ să vorbesc cu tine! (Îşi dă o palmă în creştetul capului) N-ai auzit nimic, bă, că-n fundu’ mării murim amândoi! (Bea din nou o duşcă) GARDIANUL: Să nu vă facă rău COMANDANTUL (se ridică greu în picioare): Lasă, bă, să-mi facă! Beau! (Cu năduf) Că nu mai pot! (Râgâie) GARDIANUL îl sprijină cu o mână COMANDANTUL se clatină uşor COMANDANTUL (nervos): Nu mai suport, grijania ‘mă-sii! Şi nu mă ţine că po’ să stau în picioare! (Aproape izbucneşte în plâns GARDIANUL îl priveşte încurcat) De nouă ani (sau altă cifră în funcţie de vârsta actorului) nevastă-mea nu mai doarme cu mine (Sughite) Zice că are vedenii dacă stă lângă mine! Am vrut să-i cumpăr o bicicletă frumoasă lui fiu-meu, că împlinise 12 ani Ea nu, că-s bani blestemaţi GARDIANUL (ca să schimbe vorba): Da’ fecioru’ câţi ani are acu’? COMANDANTUL: Câţi? (Se gândeşte puţin) Vreo douăzeci GARDIANUL: Să vă trăiască! Şi ce face? COMANDANTUL: Da’ cine-l mai ştie! (Sughite) A plecat de-acasă Cu mine nu mai vrea să vorbească Nici el şi nici nevastă-mea C-o să mă-nghită iadul, aşa-mi zice! (Plânge iar) Şi m-a-nghiţit, grijania ‘mă-sii, m-a-nghiţit! GARDIANUL: Cum? COMANDANTUL: Păi închisoarea asta ce-i?! (Işi şterge lacrimile) Bă, tu s-ai grijă! GARDIANUL: Da COMANDANTUL: Nu mai e la modă pistolu’ Tu vezi de pază şi de mâncare, că restu’ vine de la sine GARDIANUL: De la sine? COMANDANTUL: Ziua, nu-i laşi s-aţipească o clipă Aşa-s directivele Şi le dai mâncarea care e Altceva nu te interesează GARDIANUL: ‘Ţeles! Da’ tot nu mi-aţi spus, de ce trebuie ăştia să moară ? COMANDANTUL: Ţi-am zis că-s bandiţi deştepţi Şmecheri Şi dac-apucă afară, cine ştie ce mai fac? De undeva departe, începe să se audă un colind de Crăciun GARDIANUL: Se apucă de pulitică? COMANDANTUL: Naiba să-i ia, mai ştii ce le iese din gură Tu vezi-ţi de treaba ta ‘Ţeles? (Pleacă sprijinit de GARDIAN) GARDIANUL: ‘Ţeles! Să trăiţi! COMANDANTUL: Uite! Uite, bă! Nici să-i dau cadou’ lu’ ăla micu’ n-am apucat Nepoţelu’ de la fata cea mare // Prima replică a scenei următoare ALEXANDRU (vizibil emoţionat): Ai auzit? ALEXANDRU îşi face semnul crucii PETRE pare absent GARDIANUL: Să vă trăiască! Se aud bătăi în conductele care străbat celula lui ALEXANDRU şi PETRE COMANDANTUL (nervos): Da’ nici eu nu-i las să doarmă! În ‘mă-sa de dobitoci! Că doar din cauză lor stau noaptea pe-aci! Mergem peste ei! (Urlând) Să vedem noi, bandiţilor, care-i mai tare! Ticăloşilor! COMANDANTUL, înfierbântat, ia sticla, mai trage o duşcă şi iese urmat de GARDIAN Colindul se aude în continuare Scena 16 Celula în care se află ALEXANDRU şi PETRE Fiecare şade pe patul lui ALEXANDRU (către PETRE) Păzeşte uşa! Ne cheamă cei de-alături PETRE se duce şi îşi lipeşte urechea de uşă ALEXANDRU bate cu o coadă de lingură litere din alfabetul Morse şi ascultă ce i se răspunde Se aud bătăi dintr-o altă celulă ALEXANDRU: Poetul e grav bolnav (Pauză) Nu se poate mişca din pat (Pauză) Ne doreşte sănătate şi tot binele din lume în ziua asta sfântă (Pauză) Vrea să i se recite versuri de Lucian Blaga ALEXANDRU recită câteva versuri din poezia “Ceas” de Lucian Blaga şi bate concomitent în ţeava de lângă perete ALEXANDRU: “Târziu, pe la ceasul amărăciunii, când am văzut că-n zadar/ cuvintele toate mi le-am rostit/ că până la tine-nţelesul lor n-a mai ajuns/ în noapte am ieşit / Crezusem, vai, cu tărie, că niciodată sfârşit nu va fi PETRE (îl întrerupe): Parcă s-a auzit ceva afară PETRE pleacă de lângă uşă şi se aşează pe pat ALEXANDRU mai bate ceva cu lingura Aşteaptă răspuns Nu vine Se aude ceva în celula de alături ALEXANDRU pleacă de lângă perete După câteva clipe, uşa celulei se deschide şi în uşă apar COMANDANTUL şi GARDIANUL COMANDANTUL: Care eşti, mă banditule, ăla de strici atmosfera? Care ai, bă, chef de comunicaţii? ALEXANDRU: Eu, domnule comandant! COMANDANTUL: De ce, mă, de ce? ALEXANDRU: Ca să ne mai treacă şi nouă vremea cu folos! COMANDANTUL (către GARDIAN): Aşa!? Notează-l, gardian! Îi faci raport şi-l bagi cinci zile la celula neagră! Să se sature! Auzi, banditul! Să-şi treacă vremea cu folos (Către deţinuţi, urlând) Băă, aicea sunteţi ca să vă iasă gărgăunii din cap! Vreţi foloase? Vă dăm de-o să vă crape burţile de foame! Dezbrăcarea pentru percheziţie! (ALEXANDRU şi PETRE nu reacţionează) Băă, aţi surzit?! Executarea! Repede! PETRE se descalţă şi se dezbracă destul de repede ALEXANDRU, cu gesturi ostentativ neputincioase, se descalţă încet COMANDANTUL: Mai repede! ALEXANDRU îşi scoate haina tacticos Înainte să o pună pe jos, scoate dintr-un bunzunar sticluţa în care obişnuieşte să scuipe COMANDANTUL se repede şi i-o smulge din mâini COMANDANTUL (către GARDIAN, arătându-i sticluţa): Ia uite! ALEXANDRU: V-o fac cadou E cu tuse! COMANDANTUL Cu ce? ALEXANDRU: Scuip în ea COMANDANTUL (aruncă speriat sticluţa): Imbecilule! (către GARDIAN) Ia-le boarfele şi verifică! ALEXANDRU şi PETRE au rămas în pielea goală, doar cu nişte chiloţi jegoşi pe ei GARDIANUL caută prin hainele deţinuţilor, apoi controlează saltelele de pe paturi COMANDATUL (către cei doi deţinuţi): Faţa la perete! (ALEXANDRU şi PETRE se întorc cu faţa la perete) Picioarele desfăcute! Cei doi desfac picioarele COMANDANTUL le bagă mână în chiloţi şi îi controlează în fund COMANDANTUL (către deţinuţi): Faţa la mine! (Cei doi deţinuţi se întorc COMANDANTUL se retrage câţiva paşi) Gura mare! (Sughite) Limba în cerul gurii! Capul aplecat! (Către GARDIAN) Ai terminat? GARDIANUL: Da Să trăiţi! COMANDANTUL: Nimic? (Ceva pentru care am avea motiv să-i pedepsim) GARDIANUL: Nimic! Să trăiţi! COMANDANTUL: Ce fac bandiţii ăştia toată ziua, gardian? GARDIANUL: Să trăiţi! Bandiţii ăştia toată ziua spun stihuri şi înjurături COMANDANTUL (sughite): Ce fel de stihuri? GARDIANUL: Pău, nu ştiu, că nu sunt d-alea de-ale noastre, cu Ecaterino vedea-te-aş moartă, cu dric la poartă COMANDANTUL: Ho! Şi altceva ce mai fac? GARDIANUL: Vorbesc despre confecţii? COMANDANTUL: Ce confecţii, gardian? GARDIANUL: Ei zic despre despre lumea noastră că sunt mai multe feluri de confecţii COMANDANTUL: Ee, ce confecţii puneţi la cale, bandiţilor? ALEXANDRU: Noi vorbim despre concepţii Concepţii despre lume, despre ceea ce în filosofie se numeşte WELTANSCHAUUNG! Concepţiile sunt şi ele un fel de “confecţii” Unii le croiesc, un altul le coase cu aţă albă, unii le întorc pe dos, alţii le cârpesc Alţii le poartă ca să înţeleagă lumea şi fenomenele ei Aşa-i cu concepţiile COMANDANTUL: I-auzi, al dracului bandit! (Sughite) Apăi, las’ că vă arăt eu vouă că gardienii mei au mai multă ştiinţă decât voi, cu al vostru “zvelt pe şa ung” ALEXANDRU: Dacă-mi permiteţi! Weltanschauung! COMANDATUL: Vă unge moartea cu smoală, bă! (Către GARDIAN) Gardian, dumneata ce concepţie ai despre lume? GARDIANUL: Să trăiţi! Eu am despre lume confecţia pe care am învăţat-o la orele de educaţie materialistă COMANDANTUL: Şi anume? GARDIANUL: Am învăţat asta Că capitalismul este ca caracatiţa care suge sângele poporului (Cacofoniile sunt intenţionate) COMANDANTUL: Aşa! GARDIANUL: Am mai învăţat că ca s-ajungem la adevăr trebuie să judecăm dialeptic COMANDANTUL: /Aşa! GARDIANUL: Ca să scăpăm lumea de cei care au idei De idealişti COMANDANTUL: Ia explică tu cum vine asta! GARDIANUL: Vine aşa, că mai întâi dăm o TEZ~ în care spunem ce ştim noi despre lume sau despre un lucru Reacţionarii ca să ne combată vin c-o ANTITEZ~ Anti -ne-a spus ofiţerul politic că înseamnă contra Şi contra înseamnă împotrivă Deci duşmanii vin împotriva tezei noastre ca să ne zăpăcească Că să nu ne lăsăm ispitiţi de cei ce dau cu anti, adică contra, vin la urmă curifeii COMANDANTUL (sughite): Băă, zi cum trebe Curifeii noştri progresişti GARDIANUL: Da Curifeii noştri progresişti vin şi prin confecţiile lor pun la punct o SANTEZ~ (Greşeală e intenţionată) Adică, aşa cum ni s-a spus, o teză din sânu’ lor Sân-te-ză care rămâne pentru noi învăţătura de bază, adică de la fund, de la care nu ne clintim nici cât negru sub unghie Pentru că ăsta e materialismul dialeptic! Mai e unu’ istoric, da’ pe ăla numa’ acu’ îl învăţăm COMANDANTUL: Bravo, gardian! (Sughite) Ce mai poţi adăuga? GARDIANUL: Nimic Ba da Noi mai putem adăuga şi isperimentu’ personal dialeptic COMANDANTUL: Foarte bine, bă băiete! GARDIANUL: De exemplu Într-o seară neveste-mi i se face de o teză de dragoste (COMANDANNTUL râde, îi place ce aude) Înainte de , ştiţi dumneavoastră, îmi dă o cutie în care se găsea un maţ de cauciuc ALEXANDRU: Antiteza! GARDIANUL: Da’ n-a fost bună, că după nouă luni s-a născut ăla micu’ ALEXANDRU: Normal Sinteza! (COMANDANTUL se schimbă la faţă) GARDIANUL: ~sta să fie isperimentu’ personal COMANDANTUL: Gardian, vezi că deviezi! GARDIANUL: Deviez, să trăiţi! COMANDANTUL: Nu uita de raport! Dimineaţă îl duci pe bandit la celula “neagră”! Să tot şoptească la poezii şi două zile să bea numa’ apă! A treia zi, o sută grame de pâine şi tot aşa! COMANDANTUL şi GARDIANUL pleacă Scena 17 Camera din apartamentul familiei Don, în care se află VICTOR şi PETRE PETRE: Da Spune-mi ce dorinţe ai, ca să-ţi spun cine eşti! VICTOR: Unii ar zice mai degrabă: Spune-mi de unde te aprovizionezi şi de unde te îmbraci, ca să-ţi spun cine eşti! PETRE: “Omul nu se hrăneşte doar cu pâine” VICTOR (iritat): Şi când eraţi de vârsta mea, ce vă doreaţi? PETRE (autoironic): “De la toţi după capacitate, fiecăruia după nevoi!” VICTOR: Să nu-mi spuneţi că aţi şi crezut în asta? PETRE: Ce poate fi mai nobil decât o lume în care fiecăruia să i se ceară după putinţă, dându-i-se fiecăruia după nevoie? (PETRE bea din paharul cu vin) VICTOR (uşor nedumerit): Dar Nu! E imposibil, e o tâmpenie! Cine poate să discearnă cât poate fiecare şi ce necesităţi are fiecare? PETRE: Nimeni Şi, totuşi, unora le-a surâs ideea VICTOR (hotărât): Dar nu şi bunicului meu PETRE: Mda M-am întrebat de ce se opunea acestei “fericiri” Şi erau mulţi ca el De ce? Din cauza vieţii pe care o duseseră şi de care nu voiau să se despartă? Aşa îmi explicam rezistenţa lor Şi-atunci “miracolul” mutaţiilor de conştiinţă trebuia produs cu orice preţ, pentru că înţelegeau prea greu “mersul istoriei” VICTOR: Şi ce facem cu cei care înţeleg greu “mersul istoriei”? PETRE: La închisoare! Sute de mii Savanţi, oameni politici, scriitori, oameni simpli VICTOR: Şi astăzi “miracolul” mutaţiilor de conştiinţă trebuie produs cu orice preţ Pentru ce un om care să pătrundă esenţa lucrurilor, dacă lucrurile sunt (ironic) atât de simple Te speli cu săpunul “Coconax” şi ai “sărbători fericite pe viaţă” Bei şampania “îngerilor” şi ajungi direct în rai PETRE: În tinereţea mea o tiranie a vrut să ne facă fericiţi cu forţa “Vă ordon să fiţi fericiţi!” VICTOR: Şi-acum, o alta “Vă ordon să consumaţi!” (Cu voce schimbată, imitând o femeie) “Titi şi Lola şi-au luat un 4x4 şi pleacă pe insula Creta de Revelion Noi când o să putem?” (Cu voce normală) Nu consumi, eşti un nimeni! (Bea din pahaul de vin) PETRE: Dar tu şi ceilalţi din generaţia ta, voi mai puteţi să faceţi ceva VICTOR: Hm! Ce? PETRE: Să refuzaţi urâtul, falsul, inutilul VICTOR: Şi cine ne spune de unde incepe inutilul? PETRE: Conştiinţa fiecăruia VICTOR: A cui? A lui Titi? E bleg în faţa televizorului Când se trezeşte şi închide televizorul, nu leagă două vorbe Da’ nu e băiat rău Şi dacă Lola e în formă, chiar că “trăieşte”! (Pauză) Ieri mi-a-nţepenit mâna (Ia în mână telecomanda) M-am jucat juma’ de oră cu asta şi n-am avut la ce să mă uit (VICTOR aruncă telecomanda) Am aruncat televizorul pe fereastră! PETRE: O să ai mai mult timp pentru tine Şi pentru cei din jurul tău VICTOR: Mă uit şi ce văd?! Lipsă de încredere! Lipsă de curiozitate! Nu ne mai mişcă decât lucrurile stranii Ciudăţeniile din care nu înţelegem nimic (Ridicând glasul) Mă uit în jur şi nu ştiu cine sunt! PETRE (după câteva clipe de tăcere): În noi, în fiecare, trăieşte şi cel care vrea să-şi ia zilele pentru că nu vede rostul existenţei, şi cel care se lasă pradă voluptăţilor de tot felul, şi cel care vrea să facă ordine în lume sau să facă o mare carieră şi omul de credinţă, care are şi soluţia salvatoare (Se aude muzică în surdină) Trebuie s-avem grijă care dintre ei se manifestă mai mult în noi Îl poţi găsi pe cel (Arată cu un deget undeva în sus, apoi spre VICTOR) bun din tine Muzica se amplifică şi face racordul cu scena următoare Scena 18 ALEXANDRU în celula “neagră”: 2 m x 1,70 m Ziduri de ciment, umede Nu există pat Doar o rogojină aruncată pe jos GARDIANUL e în uşa acestei celule, cu o gamelă plină de terci aburind şi o lanternă aprinsă Muzica scade în intensitate şi apoi nu se mai aude GARDIANUL: Comandantul a schimbat ordinul în dimineaţa asta, înainte să plece la Bucureşti Am primit ordin să mâncaţi! ALEXANDRU (nervos): Da? De ce n-a venit aici, în faţa mea, să-mi spună? Ce-o să spună colegii mei când află că-mi aduci mâncare? Că m-am dat pe brazdă? Că m-am făcut “ciripitor”? GARDIANUL: Am primit ordin să mâncaţi! ALEXANDRU: Du mâncarea poetului sau cui vrei tu! GARDIANUL (insitent): Eu am primit un ordin! ALEXANDRU: Să mă otrăveşti? GARDIANUL ia lingura şi gustă din mâncare ALEXANDRU: Postesc Lasă-mă, vreau să mă rog! GARDIANUL: Păcate grele trebuie să fi făcut după câte-nduraţi aici! ALEXANDRU: Nu judeca după măsura strâmbă a lumii Toţi cei de-aici avem bune şi rele pe care le va judeca Dumnezeu Dar nici unul nu merită să fie aici (Pauză) Te-am văzut când l-ai lovit pe doctorul Avram fără nici un motiv I-ai ars una peste faţă pentru că n-a vrut să alerge către duşuri Dac-ar fi fost tatăl tău? GARDIANUL: Tata-i om cinstit Niciodată n-a fost la-nchisoare ALEXANDRU: Şi doctorul e om cinstit Du mâncarea celor care au nevoie de ea! GARDIANUL: Bine Doar să nu blestemi ALEXANDRU (uşor iritat): Să blestem? Au trecut 2000 de ani de când Fiul lui Dumnezeu s-a făcut om Tu de ce crezi? GARDIANUL (ezitant): Păi!? Ca să ne ia păcatele? Eu nu prea ştiu, că nu am carte ALEXANDRU: A venit ca să-l îndumnezeiască pe om GARDIANUL: Se poate? ALEXANDRU: Nu aici, ci în viaţa viitoare se va desăvârşi acest fapt Dar în viaţa asta se pregăteşte omul pentru veşnicie După cum îţi aşterni, aşa vei dormi GARDIANUL: Pe noi ne-a-nvăţat că-s numa’ minciuni (După o clipă de tăcere) Dumneata chiar crezi că Iisus a înviat? ALEXANDRU: Tu, dacă vezi cu ochii tăi pe tatăl tău care vorbeşte cu tine, crezi, nu? GARDIANUL: Da ALEXANDRU: Şi dacă vin eu şi îţi spun că nu-i adevărat, că nu l-ai văzut, tu ce zici? GARDIANUL: Că l-am văzut cu ochii mei ALEXANDRU: Şi cine are dreptate? GARDIANUL: Eu am dreptate ALEXANDRU: Şi dacă ai fi bătut, torturat, ca să spui că nu l-ai văzut? GARDIANUL: Eu ştiu? Dacă văd că mă omoară ALEXANDRU: Ei vezi! Sfinţii apostoli au preferat să moară, decât să spună că nu l-au văzut pe Iisus înviat Ia gândeşte-te! E cineva care să se ducă la moarte, de bună voie, pentru o minciună? GARDIANUL: Nu Se aude o muzică adecvată în surdină ALEXANDRU: Atunci înseamnă că Iisus a înviat Apostolii au preferat moartea decât să nu spună adevărul Şi noi vom învia De aceea Fiul lui Dumnezeu s-a făcut om Calea ne-a fost arătată GARDIANUL rămâne câteva clipe îngândurat Muzica se aude mai puternic GARDIANUL pleacă Lumina se stinge Scena 19 Camera din apartamentul familiei Don, în care se află VICTOR şi PETRE PETRE: Îl poţi găsi pe cel (arată cu un deget undeva în sus, apoi spre VICTOR) bun din tine VICTOR: Şi când eraţi de vârsta mea cine se exprima în sufletul dumneavoastră? PETRE: Când eram ca tine, vroiam să-mi iau revanşa pentru nedreptăţile unei copilării dificile Şi cu fiecare pas în sus, nu mai priveam în jos Aşa am ajuns cineva Trepăduşii tremurau de frica mea Dar nu ceilalţi erau vinovaţi că eu rămăsesem orfan de la o vârstă fragedă Mult mai târziu am înţeles că asta era încercarea mea Viaţa Dumnezeu ţi-o dă Tu, omule, ce faci cu ea? VICTOR: Dacă aţi fost cineva, cum de-aţi ajuns la-nchisoare? PETRE: Ha! Când te faci frate cu dracu’, joci cum îţi cântă el Şi m-a aruncat şi pe mine în infernul cu sârmă ghimpată Am ajuns şi eu în maşina de tocat Ha! A fost ca o glumă proastă Eram şeful Departamentului “Drumuri şi poduri” la Ministerul Construcţiilor Publice VICTOR: Aha! PETRE: Într-o zi, cineva a provocat un incendiu la gară, în podul unei magazii Sabotaj! Imbecilul care conducea ancheta a întrebat: “Cine e şef la poduri?” Un alt cretin i-a zis: Petre Panca Şi am fost arestat Luase foc podul unei clădiri, iar eu eram şef la “Drumuri şi poduri”! Apoi, au avut ei grijă să fiu şi vinovat Desigur, nu pentru acel incendiu, dar ce mai conta VICTOR: Da’ e E absurd E PETRE: Deşi e vorba de mine, parc-aş vorbi de un străin Oricum, o meritam! (Tace brusc şi îşi freacă uşor genunchiul piciorului drept) VICTOR: S-a-ntâmplat ceva? PETRE: Nu Mă doare puţin piciorul Ce să-i faci? Reumatismul Lumina se stinge Scena 20 Celula în care se află ALEXANDRU şi PETRE PETRE: Ah! Mă chinuie piciorul ăsta îngrozitor! ALEXANDRU: Petre! N-aş fi vrut, dar nu ştiu Nu ştiu dacă mai prind ziua de mâine Am o rugăminte În fine, dacă scapi de-aici Te rog, caut-o Treci pe la soţia mea şi spunei că am fost cu gândul la ea Că o rog să O rog să mă ierte Aşa a fost (E gata să înceapă să plângă, dar nu plânge) Să ştie că n-am încetat s-o iubesc Aş vrea ca ei, copiii mei PETRE: Fii liniştit! Sunt sigur c-o să ieşi de-aici! ALEXANDRU: Poate cu picioarele înainte PETRE: Nu, nu! Vei fi iar împreună cu soţia, cu copii Cu nepoţii, de ce nu? ALEXANDRU: În lumea de apoi PETRE: Nu, nu! Mai ai ani buni de viaţă ALEXANDRU (păstrându-şi umorul): Chiar! Tu eşti cu doi ani mai mare Să-mi spui dacă rentează PETRE: De ce vorbeşti prostii?! ALEXANDRU (trist): Eu am ruginit PETRE: Alexandru! O să fugim de-aici! ALEXANDRU: Am deja iarbă-n gură PETRE: Există o soluţie ALEXANDRU (meditativ, ca pentru sine): Îmi văd trupul rupt în bucăţi Tolănit pe frunze de bronz Aşteptând fulgii de nea PETRE: Alexandru! Sunt bun prieten cu generalul Conta Cât ai fost tu la celula “neagră” am luat legătura cu el Avem împreună un plan şi n-o să treacă mult timp până când vom fi liberi O maşină ne va lua de-aici, la o anumită dată şi o anumită oră Vom avea acte în regulă, paşapoarte diplomatice Bineînţeles, haine noi Le-am comunicat că fără tine nu plec Mergem direct în Austria Aşa că ALEXANDRU (aproape ironic): Mulţumesc! Mulţumesc, domnule Panca! Îmi pare bine că te gândeşti la viitor PETRE: Să fim optimişti! ALEXANDRU (ironic): Mă bucur că nu ţ-ai pierdut speranţa, chiar dacă te chinuie piciorul PETRE: Îţi garantez că nu poa’ să ţină mult Ai promisiunea mea Într-o bună zi, ministrul justiţiei vei fi ALEXANDRU (glumind): Mai degrabă aş prefera să fiu ministrul culturii PETRE: Al culturii dacă vrei Păi n-au ăştia un astfel de minsitru cât îi hăul Coman, care se ocupă acum de cultură, e un idiot N-am avut ce face şi l-am invitat la teatru Mi-a zis: “Da’ ce, m-am tâmpit?! Să stau trei ore pe un scaun?! Să-mi zică ăia bazaconiile lor!” ALEXANDRU (glumind): Nu crezi că aş fi mai potrivit la învăţământ? PETRE: Ai fi perfect Educaţia e la pământ ~ştia nu mai ştiu nici cine a fost ‘mă-sa Dacă-i întrebi cine e Cervantes, îţi spun că e fotbalist la Madrid ALEXANDRU (râde): Cel mai potrivit aş fi la agricultură! PETRE (sesizând ironia): Sigur Excelent! Bună gluma! ALEXANDRU: Tot o cultură, dar ceva mai vastă PETRE: Ha! Alexandru! O să mă revanşez O să vezi! (După câteva clipe de tăcere) Ce-aş hăpli ceva! ALEXANDRU: E bună o ciorbă de peşte? PETRE: Da! ALEXANDRU: Nimeni nu face ciorba de peşte ca tanti Domnica, mama unui amic din Deltă PETRE: Mama lui Dan Hornoiu? ALEXANDRU: Da Am uitat că l-ai cunoscut PETRE: Şi ce vin avea nea Gică ALEXANDRU: Şi Lucica era mare specialistă în peşte Tăia mărunt mult zarzavat Morcov, pătrunjel, ceapă şi altele în apă, la fiert (PETRE se întinde pe pat) Când era aproape gata, punea peştele Curăţat şi tăiat Secretul gustului miraculos e tocmai amestecul mai multor feluri de peşte: somn, ştiucă, biban, caras Tot felul (PETRE stă întins pe pat şi savurează fiecare cuvânt) După ce fierbea, potrivea ciorba cu puţină sare şi verdeaţă După o noapte stropită cu vin, simţeai cum ţi se drege tot corpul Un duh bun intra în tine de la picioare pân’ la cap PETRE: Excelent! ALEXANDRU: Şi-acum ceva de la bunica mea De la mama-bună Moştenire de strămoşii mei oieri: stufat de miel Se prăjesc bucăţile de miel cu o lingură de grăsime (PETRE e numai ochi şi urechi) Firele de ceapă şi de usturoi verde, înnodate în formă de opt sau tăiate, se prăjesc şi ele în puţină untură Se pun în cratiţa cu carne (ALEXANDRU tuşeşte Scoate dintr-un buzunar o sticluţă şi scuipă în ea Apoi o pune la loc ) PETRE: Şi? Mai departe? ALEXANDRU: Se adaugă praful de făină, o cupă de borş fiert sau de oţet îndoit cu apă, sare şi bulion de roşii PETRE: Şi? ALEXANDRU: După ce a fiert se dă la cuptor şi se lasă să scadă atât cât trebuie PETRE (în ochii şi în tonul lui PETRE se simte o foame îngrozitoare): Şi? ALEXANDRU: Se scoate cratiţa din cuptor PETRE: Şi? După aceea? ALEXANDRU: Dup-aia ce? PETRE: Ce urmează? ALXANDRU: Mănânci, ce să mai urmeze!? PETRE: Vai! Ce bun! Ce bun! ALEXANDRU (după câteva secunde): Ai terminat de mâncat? PETRE: Da! ALEXANDRU: Ca desert? Clătite cu brânză sau clătite cu ciuperci? PETRE: Şi de unele şi de altele! ALEXANDRU: Sau poate nişte mere umplute cu carne în sos de zahăr ars PETRE (încântat): N-am mâncat aşa ceva! ALEXANDRU (continuând jocul): Mai bună ar fi o budincă de castane Cu sos de ciocolată sau de vanilie PETRE (cu ochii închişi, într-o stare de beatitudine, murmurând cu voluptate): Daaa, ce bună e! ALEXANDRU: Ori un tort de alune (Se aude o muzică frumoasă în surdină) PETRE (murmurând): Mi-nu-nat! ALEXANDRU: Cu alune măcinate, cu ou şi lapte îndulcit Copt la cuptor şi stropit cu sirop amestecat cu rom Sau cu lichior PETRE (respirând adânc): Mmmm ALEXANDRU: Ori o prăjitură cu nucă şi marmeladă PETRE: Asta e ceva între Greta Garbo şi (se referă la prăjitura care poartă numele celebrei actriţe) ALEXANDRU (glumind): Clark Gable PETRE: Mmmm! Ce bun! ALEXANDRU: Şi dacă nu te-ai săturat, ce zici de nişte rulouri cu frişcă? PETRE (cu voce stinsă): Daaa (Muzica se amplifică Lumina scade în intensitate) ALEXANDRU: Sau poate o cremă de cafea (PETRE a adormit) Cu lapte şi zahăr vanilat Muzica va face racordul cu scenă următoare Lumina se stinge Scena 21 Camera din apartamentul familiei Don, în care se află VICTOR şi PETRE ANA iese din baie, traversează camera privindu-l pe VICTOR cu reproş şi se îndreaptă către dormitor ANA (către PETRE): Noapte bună! PETRE: Noaptă bună! Muzica scade în intensitate şi apoi nu se mai aude VICTOR: Şi până atunci, până la arestare, nu vă era clar că drumul către fericire e greşit? PETRE: Poate că da Dar cui, cui să spui ce ai în suflet? VICTOR: Măcar unui prieten PETRE: Unui prieten? Dacă te certai cu el, te denunţa Când puneai capul pe pernă, nu ştiai ce poa’ să-ţi aducă noaptea Dacă în puterea întunericului îţi intra cineva în casă, te bucurai dacă erau hoţii VICTOR: Dacă denunţa, nu putea fi prieten PETRE: Acolo unde mă-nvârteam eu, nu exista prietenie Era “epoca suspiciunii” Oare cine mă supraveghează? Fiecare se temea de celălalt Şi-apoi, nu te denunţa neapărat pentru că era rău Cine însă rezistă la tortură? VICTOR: Nimeni? PETRE: Cei care au rezistat au fost eroi Au fost şi cei care s-au ţinut drepţi un timp Apoi s-au îndoit sau au murit Eu n-am ştiut să mor Şi fiindcă n-am ştiut să mor, am învăţat să vieţuiesc Cine putea să rămână curat?! Ordinele erau atât de nedrepte încât cel mai bun om era până la urmă stricat Ori renunţa, ori se complăcea în a face cele mai mari fărădelegi Şi pentru acele fărădelegi putea fi oricând tras la răspundere chiar de către cei care l-au împins să le facă VICTOR (impresionat): Şi nimeni, nimeni nu s-a putut opune răului? PETRE: Unii au luat drumul codrilor S-au ascuns în munţi Jos pălăria! Însă, prea puţini VICTOR: Şi alţii? PETRE: Unii-n puşcării Unii au fugit din ţară ca dintr-o închisoare Ceilalţi s-au adaptat S-au conformat VICTOR: Şi la închisoare cum v-aţi desucurcat? PETRE: Am devenit cinic, ipocrit Dacă nu cumva eram deja Nu voiam decât să am ce să mănânc şi să-mi fac viaţa mai uşoară VICTOR (nervos): Şi-acum? Nu asta vor cei mai mulţi? Să mânânce şi să-şi facă viaţa mai uşoară Şi nu sunt în închisoare PETRE: Hm Libertatea fără onoare n-are nici o valoare Din apartamentul de deasupra sau din cel de dedesubt se aud strigăte şi zgomote Vecinii se ceartă VICTOR şi PETRE se opresc din conversaţie VICTOR ia o mătură, şi cu coada măturii bate în ţeava de calorifer care comunică cu apartamentul din care se aude scandalul După câteva secunde, zgomotele încetează PETRE: Omul poa’ să facă aproape orice, dar nu orice îi e de folos Când am ieşit din închisoare, pe drumul către casă, în tren, un tânăr şi-a dat seama de unde veneam şi, înainte de a coborî, mi-a dat o bucată de pâine cu puţin brânză Peste câteva clipe, în uşa compartimentului, a apărut un cerşetor Bani n-aveam I-am dat mâncarea primită După vreo juma’ de oră, am văzut-o aruncată la toaletă VICTOR: Hm! Aşa suntem! Nu apreciem binele decât după ce ne lipseşte PETRE: Totuşi, acum e mai multă îngăduinţă VICTOR (iritat): Faţă de borfaşi, da! Faţă de criminali, da! Unde sunt cei care v-au chinuit? PETRE: Unii în mormânt, alţii VICTOR: Alţii! Alţii sunt acum oameni onorabili, la locu’ lor, băieţi de comitet Se plimbă în tihnă printre noi Oare ce le povestesc nepoţilor? Are vreunul remuşcări? PETRE: Timpul a şters multe VICTOR: Timpul şterge multe şi acum Mă rog - o dată la patru ani Nu mă mai miră nimic PETRE: Gândeşte-te că ani la rând au vrut să trăiască normal într-o lume întoarsă pe dos // Prima replică a scenei următoare COMANDANTUL (către ALEXANDRU, neaşteptat de politicos): Altfel, ce faceţi, cum o mai duceţi? VICTOR: Oare îşi dau seama de asta? ALEXANDRU: Cum vedeţi PETRE: Cred că da Dar e greu să recunoşti (Se aude muzică în surdină) Mai degrabă vrei să uiţi Altfel, nopţile trec greu Ne amintim lucrurile frumoase Oricum eram mai tineri, mai sănătoşi Scena 22 Biroul COMANDANTULUI Două scaune şi o masă ALEXANDRU e aşezat pe unul dintre scaune COMANDANTUL este în picioare COMANDANTUL: Cam palid, cam slăbuţ ALEXANDRU: Oare din cauza cui? COMANDANTUL: A fost o confruntare O bătălie pe care am câştigat-o noi Şi întotdeauna învingătorul stabileşte condiţiile de capitulare ALEXANDRU: Pentru eternitate? COMANDANTUL (enervat): Cine să intervină pentru dumneavoastră, bă? Occidentul? Au avut ocazia să o facă Şi? Un an, doi, trei, zece Nimic! Doar încurajări Şi-au bătut joc de voi, bă! Ei de fapt ne admiră Ne invidiază Ultimele vizite la nivel înalt au dovedit-o (După o clipă de tăcere) Bine, dumneavoastră fiind aici n-aţi avut ocazia să luaţi cunoştinţă despre tot ce s-a înfăptuit Priviţi! COMANDANTUL stinge lumina şi dă drumul unui film proiectat pe un ecran Timp de 2-3 minute rulează imagini cu blocuri de locuinţe, muncitori “fericiţi” la locul de muncă, ţărani care culeg porumbul, livezi pline cu meri, peri, caişi, pruni, în care fructele sunt splendide, vaci, cai, porci şi alte animale domestice foarte frumoase, baraje şi hidrocentrale, hoteluri cu o arhitectură reuşită pe litoral, oameni făcând băi de soare, tineri care se scaldă în mare, copii care se joacă în parcuri, etc COMANDANTUL opreşte filmul şi aprinde lumina COMANDANTUL: Ee, ce spuneţi!? Cele mai noi cuceriri ale ştiinţei, ale tehnicii, ale umanităţii! Ce v-a plăcut? ALEXANDRU: Soarele! Nu l-am văzut de mai bine de un an! COMANDANTUL: Hm! Vreţi să vă schimb celula? ALEXANDRU: Da Nu puteţi priva un bolnav de aer, de lumină şi mai ales de medicamente! COMANDANTUL: Singur vă puteţi ajuta Nu vă cer decât un gest firesc de înţelegere, de fidelitate ALEXANDRU: E obligaţia dumneavoastră să-mi acordaţi asistenţă medicală COMANDANTUL: E atât de simplu O semnătură Atât Vă dau cuvântul meu că astăzi veţi pleca la spital În câteva săptămâni veţi fi alt om ALEXANDRU: Într-adevăr (Cu tristeţe) Alt om (ALEXANDRU tuşeşte) COMANDANTUL: Puţină înţelepciune Atât E o şansă ALEXANDRU: Acum 2000 de ani, un om a avut şansa să stea chiar în preajma lui Dumnezeu Îl chema Iuda Şi chiar ucenicul Domnului fiind, el e cel care l-a trădat De ce a făcut-o, rămâne un mister Treizeci de arginţi era o sumă prea mică pentru un om care ar fi fost lacom de bani Un lucru e cert Că după fapta lui, Iuda s-a spânzurat de un copac (Ridicând glasul) Acolo mă împingeţi? COMANDANTUL (nervos): Nu eşti în toate minţile! Îmi pare rău Tu ai orbul găinii, mă?! Am crezut că am cu cine discuta O semnătură, tâmpitule! O semnătură! Scena 23 Camera din apartamentul familiei Don, în care se află VICTOR şi PETRE VICTOR: Şi atunci cine să aibă memoria jerfelor, a crimelor, a absurdităţilor, memoria răului? PETRE: Memoria răului? Ţin minte cum singur în celulă eram curpins de panică Noapte de noapte, coşmaruri Mă gândeam că viermii closetelor ar putea fi strămoşii mei Îmi era grozav de teamă de moarte, gândindu-mă că dincolo de ea nu mai există nimic şi că singura viaţă reală e cea pe care o ducem în lumea asta De ce? De ce mai sunt viu? Ce rost mai are? VICTOR: V-a încercat gândul sinuciderii? PETRE: Şi nu o dată Dar într-o zi, chinuit de foame, de frig, de frică, aşa, ca un cântec, un gând îmi tot dădea târcoale Şi dacă Alexandru Don a avut dreptate? Ce-ar fi să spun şi eu o rugăciune Mă învăţase bunica “Tatăl nostru” Măcar o dată pe zi să o spun Azi, mâine, poimâine, o săptămână, două Doctorul mi-a zis că toate teoriile medicale arată că la regimul alimentar pe care-l aveam, sub 600 de calorii pe zi, nu se poate rezista mai mult de un an VICTOR: Ce vă dădea de mâncare? PETRE: Dimineaţa: ceai sau terci îndulcit cu 8 grame de zahăr La prânz: ciorbă de fasole sau de cartofi, ori de arpacaş Niciodată zarzavaturi proaspete La cină: la fel ca la amiază Când venea ciubărul cu mâncare, ieşeau toţi, livizi, cu gamelele Hipnotizaţi Întindeau repede gamela ca nu cumva vreo picătură să se prelingă şi să cadă înapoi în ciubăr VICTOR: Şi atunci cum? Cum de n-aţi PETRE: A trecut un an, au trecut doi Alţii rezistau de peste zece ani Cum? Prin puterile lor? Nu Doar cu ajutor de dincolo ei Da Dumnezeu este! Şi îi ajută pe cei care-l iubesc Da’ de ce pe mine? Pentru acea rugăciune? Numai aşa am putut sta deasupra foamei S-a dus pe apa sâmbetei toată ştiinţa lumii! Am văzut cum lumina se poate ridica din noroi VICTOR: Da E ceva uluitor Anul ăsta, în Noaptea Învierii, după miezul nopţii, Ana a mai vrut să intrăm puţin într-o bisericuţă Acolo, pe o masă, în dreptul Icoanei Maicii Domnului, era un vas cu apă pe care pluteau câteva petunii uscate O adiere foarte uşoară de vânt, o mângâiere foarte fină, am simţit că îmi atinge faţa După un timp, petuniile au început să înverzească Apoi să înflorească În văzul tuturor Era ceva nemaipomenit Toţi cei din biserică au căzut în genunchi Treptat, s-au deschis şi petalele Florile arătau ca şi când ar fi fost rupte atunci Dumnezeu era cu noi! PETRE: Ai văzut Ai văzut! N-ai nevoie de ţigări cu iarbă Cel mai frumos lucru e că omul se poate îndreapta lăuntric dincolo de limita cunoaşterii Dincolo Se adresează Lui! Cunoaşterea e un fapt minunat al omului, dar rugăciunea e deasupra (VICTOR îi toarnă vin în pahar) Ajunge, mulţumesc! Singur, într-o noapte, am visat că eram într-o pădure În faţa unui brad înalt am văzut o cruce Deodată crucea a început să se ridice S-a oprit sus, la jumătatea bradului Apoi a dispărut şi m-am trezit (Ducea mâna la frunte) Crucea: suferinţele mele Au ajuns la jumătatea drumului De când sunt închis? De patru ani Înseamnă că peste patru ani mă vor elibera Aşa a fost Sună telefonul Victor se pregăteşte se răspundă PETRE cade pe gânduri Lumina se stinge Scena 24 Celula lui PETRE şi ALEXANDRU Cei doi - ALEXANDRU şi PETRE - intră în celulă Aşează ciubărul cu apă lângă uşă Apoi hârdăul care ţine loc de tinetă PETRE îşi trage greu un picior Fiecare se aşează pe patul lui După câteva clipe de linişte, PETRE se ridică din pat şi se duce către uşă, târându-şi greu piciorul Ascultă la uşă PETRE (rupe tăcerea): Ce linişte! Nu se aude nimic pe coridor (Încearcă uşa E descuiată O deschide uşor Bagă capul pe uşă şi priveşte pe coridor) Alexandru! ALEXANDRU: Ce e? PETRE: Fii atent! N-au închis uşa E clar! Alexandru, nu e nimeni pe coridor! ALEXANDRU: Serios? PETRE: Da Fii foarte atent! În dreapta, la capătul coridorului e o uşă Duce la spălătorie Acolo e o scară de metal O urci şi ajungi în pod În pod, peretele e din scânduri Sunt vechi Le dai un brânci şi se rup Sari din pod în grădină şi la capătul ei e maşina Maşina care ne aşteaptă ALEXANDRU: De unde ştii? PETRE: Mi-a transmis generalul E pus la punct tot planul ALEXANDRU: Atunci, hai! PETRE: Am vrut Am crezut c-o să pot merge şi eu Ce să?! Din păcate Asta e! Nu pot Picioru’ nu mă mai ajută ~sta sunt Un ghinionist! Du-te! Măcar tu Du-te! Gardianul e plecat Curaj! Mergi la sigur! Repede! E o ocazie unică! Curaj! ALEXANDRU se duce încet către uşă, apoi se întoarce şi îl priveşte sever şi îndelung pe PETRE PETRE (după câteva secunde): Hai! Curaj! ALEXANDRU (izbucneşte): Eşti cel mai mare ticălos pe care l-am întâlnit! (Nervos) Orice, dar numai cretin nu sunt, bestie! Să fug ca să mă-mpuşte? PETRE (ca şi când ar vrea să-i dea o explicaţie): Alexandru! ALEXANDRU (se apropie de PETRE, care e speriat Ridică mâna, dar nu-l loveşte): Ai merita să te omor! (Îi pune mâna în gât) PETRE (speriat): Ajutor! ALEXANDRU: Strigă, bestie, strigă! PETRE (se fereşte şi se retrage într-un colţ, cu o sprinteneală pe care n-o bănuiam): Ajutor! Gardian! Mă omoară! Suspect de repede, se deschide uşa celulei În uşă apar COMANDANTUL, GARDIANUL şi, eventual, un alt ofiţer şi un alt gardian COMANDANTUL: Care urli, bă?! (către PETRE) Banditule, tu urlai? PETRE: Vrea să mă omoare! E nebun! COMANDANTUL: De ce e deschisă uşa? PETRE: Mă strângea de gât! COMANDANTUL: Am pus o întrebare! De ce e uşa deschisă? ALEXANDRU (după câteva clipe): De ce ne întrebaţi pe noi? Nu ţinem noi cheile COMANDANTUL (către GARDIAN): De ce e deschisă uşa? GARDIANUL: Nu ştiu, nu ştiu Poate am uitat s-o închid COMANDANTUL: E foarte grav Aşa ceva să nu se mai întâmple! (Către PETRE, cu scârbă): Tu! Îţi iei tot ce ai şi ieşi! Executarea! În celulă se lasă o tăcere apăsătoare PETRE nu are curajul să se uite către ALEXANDRU PETRE îşi ia hainele şi se îndreaptă către uşă Înainte de a ieşi pe uşă, privirea celor doi se întretaie pentru ultima oară ALEXANDRU: Petre! Ne vedem acolo (Adică la Judecata de apoi) COMANDANTUL (către PETRE): Mişcă, bă! Mişcă! PETRE, COMANDANTUL, GARDIANUL şi ceilalţi doi caralii pleacă Uşa celulei se închide Lumina scade în intensitate Începe o muzică tristă şi frumoasă ALEXANDRU se întinde încet pe pat Lumina se stinge, în timp ce se aude un sunat de telefon Scena 25 Apartamentul familiei Don în care se află VICTOR şi PETRE VICTOR vorbeşte la telefon Muzica încetează VICTOR: Ar fi vrut să te-ntâlnească Domnul Petre Panca Da Sigur Bine O să-ntreb Poate ajung săptămâna viitoare până la voi Da, da Bine Pa! (Închide telefonul Către PETRE) Tatăl meu a fost la telefon Îi pare rău că nu v-a putut întâlni Să ne lăsaţi adresa Vrea să vă scrie Mi-a zis să vă întreb dacă ştiţi cumva unde e înmormântat bunicul PETRE: Mi-au spus cei care au stat cu el că a fost băgat la “şerpărie” Drept pedeapsă pentru că le-a ţinut o expunere despre Hristos şi condiţia umană La “şerpărie”, pe jos era apă Era foarte frig Împreună cu el era un tânăr de douăzeci de ani Bunicul tău s-a întins pe jos şi l-a rugat pe celălalt să se întindă peste el “Eu sunt cel mai în etate Mă duc eu, poate scapi tu” Nu avea decât 39 de ani S-a îmbolnăvit de tuberculoză A mai trăit aproape doi ani Când murea câte unul noaptea, colegii de celulă nu anunţau dimineaţa că e mort Ca să-i poată lua terciul care se dădea la micul dejun (Începe să recite) “O, Milostivule, Tu, care/ Din doi ciortani şi cinci colaci/ Făcuşi un munte de mâncare/ Să saturi gloate de săraci,/ Repetă, Bunule, minunea/ Şi ospătează mii de guri/ Iar mie ascultă-mi rugăciunea:/ Dă-mi coşul cu firimituri ” (“Foamea” - Nichifor Crainic) VICTOR (după câteva clipe de tăcere): Ştiţi unde e înmormântat bunicul? Tata mi-a zis că după ani de zile de la deces au fost înştiinţaţi că a murit PETRE: În fiecare zi murea cineva Era dus într-o cameră specială O dată la câteva zile, erau aruncaţi câte doi, câte trei, unul peste altul, într-o căruţă, şi duşi, noaptea, numai noaptea, la groapa comună de sub deal Câteva sute au fost îngropaţi acolo Cine poate şti unde e? Nici măcar de-o slujbă creştinească n-au avut parte VICTOR: Cum? Cum a fost posibil? PETRE (nervos): Ehe, de mii de ani oamenii îşi pun această întrebare? Cum a fost posibil? De ce Cain l-a omorât pe Abel? De ce Iisus a fost răstignit? Cum a fost posibil? De ce au murit mii de oameni în Noaptea Sfântului Bartolomeu? Cum au murit milioane de “piei roşii” în Lumea Nouă? (E în picioare, din ce în ce mai precipitat) Un milion de armeni De ce a apărut un Hitler? Cum au fost posibile trenurile morţii? Cum au murit ofiţerii polonezi în pădurea de la Katyn? Cum a ucis Stalin milioane de oameni nevinovaţi? Cum a fost posibil? De ce au murit copii şi femei sub bombele “păcii” în Kosovo? Ce s-a-ntâmplat la 11 septembrie? Cum a fost posibil? Ce se întâmplă azi la Ierusalim? Cum e posibil? (Se opreşte) De ce a murit? De ce a murit bunicul tău? (Pauză) Pentru că sunt un ticălos, un (Izbucneşte în plâns) VICTOR: De ce? De ce spuneţi asta? PETRE (îşi şterge lacrimile, respiră destul de greu): Din cauza mea (Îşi trage nasul) Din cauza mea a ajuns în închisoare VICTOR (surprins de destăinuire): Cum? PETRE: Am fost colegi de liceu (Se aşează pe scaun) Mă chema din când în când să mănânc la el Eu însă îl invidiam Pentru că aveam impresia că el are de toate Avea şi doi părinţi minunaţi Iar mai târziu, în timpul facultăţii, ne-am îndrăgostit de aceeaşi fată Ea l-a preferat pe el S-au căsătorit Bunica ta Au trecut câţiva ani Apoi băieţii cu ochi “albaştri” au venit la mine să mă-ntrebe dacă Alexandru Don a făcut una, a făcut alta Le-am zis exact ce-au vrut ei L-au arestat Din cauza mea VICTOR (impresionat, cu voce stinsă): De ce? Pentru că bunica l-a ales pe el? PETRE (aproape plângând): Mi se întunecase sufletul Bunica ta A fost singura femeie pe care am iubit-o (Plânge) Eu! Din cauza mea, Alexandru (Încearcă să se oprească din plâns) Tu! Tu trebuie să ierţi! VICTOR: Eu? PETRE: Te rog! Iartă-mă! VICTOR: Ce? Nu ştiu PETRE: Iartă-mă! VICTOR: Eu Cum N-am Brusc, VICTOR îşi scoate cureaua de la pantalon şi, foarte repede, îl leagă cu ea de scaun pe PETRE PETRE e surprins, dar nu reacţionează Apoi, VICTOR caută rapid o agendă de telefon, pe care n-o găseşte Se duce repede în dormitor, de unde se aude vorbind cu ANA VICTOR (din dormitor): Unde e agenda cu numere de telefon? ANA nu-i răspunde VICTOR (urlând): N-auzi?! Unde e agenda? ANA: Lasă-mă-n pace! Se aude ANA ţipând VICTOR: Unde-ai pus-o? ANA: Ce-ai păţit, mă?! VICTOR reapare nervos în camera unde se află PETRE legat de scaun Caută precipitat agenda Apare şi ANA, îmbrăcată într-o cămaşă de noapte sau într-o pijama Discuţia care va urma va fi foarte aprinsă ANA: La ce-ţi trebuie acum agenda? VICTOR: Vreau numerele de la televiziuni ANA: Ce televiziuni? VICTOR: Pe unde-am film eu! TVR, Pro TV, Antena, B1, Prima ANA: De ce? VICTOR: Ca să le dau exact ce-şi doresc! ANA (observându-l pe PETRE): Ce-ai făcut, mă?! VICTOR: Ce vezi! ANA: De ce? VICTOR: Ca să le dau exact ce vor! Senzaţii tari în direct! Hai, găseşte agenda aia! ANA: Termină, mă! Te-ai ţăcănit?! VICTOR: Din contră! Abia acum sunt în regulă! Nu asta vor? Îţi dai seama, va face înconjurul lumii! La CNN, Euronews, BBC! (Cu vocea unui crainic de televiziune) La Bucureşti, un tânăr chitarist a lichidat un bătrân/, care a fost ANA (disperată): Doar n-ai de gând să-l omori?! VICTOR: Numai dacă vine televiziunea Azi totul se face cu public! ANA: Bă, ai înnebunit! Ce-ai cu el? E-un om aşa de cumsecade! VICTOR: Acuma, da! Ce-ai făcut, mă, cu agenda aia? ANA: Termină cu tâmpeniile! VICTOR: Mâine o să fiu un erou! ANA: O să fii un bou! Orice idiot poate fi erou pentru o clipă! VICTOR: Orice cretin vrea să fie azi în cartea recordurilor, nu?! ANA: Şi la ce bun?! VICTOR: Ana, nu-ţi dai seama?! Toate aparatele de filmat aţintite spre mine! Pe toate canalele! În direct! Şi apoi în toată lumea! L-am stropit cu bezină Aprind bricheta! Cameramanii nu pierd nici un detaliu! Bine, totodată fac pe ei de frică S-ar putea s-o mierlim cu toţii! În direct! ANA: Termină! VICTOR: Tensiunea atinge paroxismul! Eu strig: “E meritat sau nemeritat! Poate cineva să-mi spună?” Mă aplec cu intenţia de a da foc În ultima fracţiune de secundă, cineva, poate un luptător antiterorist, sare şi mă imobilizează Toţi răsuflă uşuraţi! Nu s-a întâmplat nimic Ee, ce zici?! Dă-mi numerele de telefon! ANA: Eşti un tâmpit! VICTOR izbucneşte într-un râs reţinut VICTOR: M-ai crezut, nu?! Ţi-a plăcut filmul! Victor Don împreună cu toţi tembelii în direct! Nu cred c-aş putea regiza spectacol mai bun! VICTOR se aşează în genunchi şi desface cureaua cu care l-a legat pe PETRE Îi apar lacrimi în ochi VICTOR (către PETRE): Iertaţi-mă! PETRE (are şi el lacrimi în ochi): Am citit în “Pateric”: “Pe cât de mare ţi-a fost puterea de a face rău în lume, pe-atât ţi-e şi aceea de a face binele, reparând ceea ce ai stricat” M-am gândit mult Dar eu cum să mai repar? Bunicul tău a murit Şi alţii, şi alţii Să mă ierţi! Te rog! VICTOR: N-am eu căderea PETRE: Te rog să mă ierţi! Te rog Am auzit că-nainte să moară Alexandru a zis: “Să nu mă răzbunaţi!” VICTOR îi îmbrăţişează picioarele Lumina se stinge Scena 26 Camera de zi a apartamentului în care locuiesc VICTOR şi ANA PETRE e întins pe canapea Aparent, doarme VICTOR şi ANA intră în cameră venind de afară În mâini au sacoşe ANA lasă şacoşele din mîini pe jos şi se apropie de PETRE VICTOR: Bine că n-a plecat Sst! Ana! Nu-l trezi! ANA: Nu, nu! ANA se apropie tip-til de canapeaua pe care e întins PETRE Are în mână un ceas frumos Cu delicateţe, îi pune lui PETRE ceasul la mâna stângă VICTOR (în şoaptă): Încet! ANA priveşte satisfăcută ceasul de la mâna lui PETRE, apoi se întoarce tip-til Scoate dintr-o geantă câteva ghirlande şi câteva lanţuri de hârtie colorată pe care le aşează în cameră Între timp, VICTOR scoate din altă geantă un pachet pe care îl aşează pe masă şi îl desface cu grijă Scoate din pachet un tort pe care-l aşează pe masă Pleacă apoi în dormitor şi revine cu un aparat de fotografiat în mână ANA: Ce faci? VICTOR duce un deget la gură, făcându-i semn să tacă Apoi îi face o poză lui PETRE Scoate apoi o brichetă din buzunar şi aprinde o lumânare înfiptă în tort VICTOR (către ANA): Acum (Încep să cânte amândoi) VICTOR şi ANA: Mulţi ani trăiască, mulţi ani trăiască, la mulţi ani! Mulţi ani trăiască, mulţi ani trăieasc, la mulţi ani! (PETRE nu dă vreun semn) VICTOR: Da’ ştii că doarme bine! ANA: A fost obosit de pe drum VICTOR: Bătrâne, m-am împăcat cu Ana! O iubesc! Ne căsătorim! ANA: Se face că doarme VICTOR (către PETRE ): M-am gândit la cele spuse aseară N-am eu dreptul să judec Nici nu ştiu dac-am înţeles ce-aţi trăit Cât timp nu trăieşti pe pielea ta Cred că bunicul v-a iertat Eu Sigur (Îi face semn lui ANA şi încep amândoi să cânte) ANA şi VICTOR: Mulţi ani trăiască, mulţi trăiască, la mulţi ani! Mulţi ani trăiască, mulţi ani trăiască, la mulţi ani! PETRE nu dă vreun semn, nu se mişcă VICTOR: Bătrâne! Dac-o s-avem un băiat o să-i spunem Alexandru ANA: Alexandru şi Petre! Alexandru Petre! VICTOR: Şi! ANA şi VICTOR: Mulţi ani trăiască, mulţi trăiască, la mulţi ani! ANA şi VICTOR se privesc îngrijoraţi VICTOR se duce către PETRE şi îl ia uşor de mână Îl mişcă puţin Nimic Îşi întoarce privirea către ANA ANEI îi curg lacrimi pe obraz VICTOR se apropie de ANA Curg lacrimi şi pe obrazul lui VICTOR ANA ia lumânarea din tort şi o pune la căpătâiul lui PETRE Treptat, lumina scade în intensitate Se aude o muzică în surdină Cei doi se apropie din nou unul de celălalt VICTOR o strânge pe ANA la pieptul său Cei doi se îmbrăţişează cu lacrimi în ochi VICTOR: Dumnezeu să-l odihnească! Muzica se amplifică Lumina se stinge FINAL Despre personaje: PETRE PANCA S-a născut la începutul anilor ‘20 ai secolului XX, într-o familie de condiţie materială medie Tatăl său a fost pilot de avion, mama casnică La 11 ani a rămas orfan de ambii părinţi, fiind crescut de o bunică Sărăcia l-a făcut resentimentar faţă de toţi cei care, fără un efort special, erau mai bogaţi ca el În adolescenţă s-a considerat un oropsit al soartei În timpul liceului a fost coleg şi prieten cu Alexandru Don, pe care-l invidia pentru că nu avea grija zilei de mâine Cu ambiţie şi multă nevoinţă a reuşit să termine liceul şi, după ce a lucrat un timp pe un şantier pentru a-şi putea întreţine sora mai mică, a reuşit să devină student al Facultăţii de Drept În 1945, când comuniştii au preluat practic puterea politică în România, a considerat că a venit şi momentul său, că a sosit timpul să-şi ia revanşa faţă de soarta mai puţin fastă ce îi fusese rezervată până atunci Era încă student când s-a înregimentat politic în partidul comunist, care promitea o lume mai dreaptă şi care-l putea ajuta în cariera profesională În timpul facultăţii s-a îndrăgostit de o colegă de an, care prin intermediul său l-a cunoscut pe Alexandru Don şi l-a preferat pe acesta De atunci a rupt orice legătură cu Alexandru Don, care s-a îndrăgostit de aceeaşi fată, cu care s-a şi căsătorit După terminarea facultăţii, graţie partidului comunist, care avea nevoie de oameni tineri, a avut o ascensiune rapidă La 30 de ani era înalt funcţionar în Ministerul Construcţiilor Publice Chiar dacă şi-a dat seama că promisiunile comuniştilor sunt departe de a fi împlinite, că în jurul său se petrec lucruri abominabile, n-a avut niciodată curajul să spună ceva De ce să o facă? Lui îi mergea destul de bine Chemat la Securitate pentru a da informaţii despre fostul său coleg, Alexandru Don, n-a negat acuzaţiile false care i se aduceau acestuia, de frică să nu-şi piardă “scaunul”, dar mai ales pentru că putea să se răzbune pentru frustrarea pe care i-o produsese cel care a fost preferat de aleasa inimii sale în locul său Confirmând nişte acuzaţii false a contribuit la arestarea şi condamnarea la închisoare a lui Alexandru Don După cinci-şase ani de la încarcerarea lui Alexandru Don, dintr-o eroare stupidă este arestat şi apoi condamnat la câţiva ani buni de închisoare de către proprii tovarăşi de drum Ajunge în aceeaşi închisoare cu Alexandru Don, unde îşi asumă rapid rolul de turnător pentru câteva grame de mâncare în plus, sperând totodată într-o graţiere datorată serviiciilor pe care le face şi în închisoare partidului Conducerea închisorii îl introduce în aceeaşi celulă cu Alexandru Don Motivul pentru care a fost băgat în aceeaşi celulă cu Alexandru, nu i-a fost dezvăluit lui Petre de la început Există şi un plan de a-l lichida fizic pe Alexandru Don, pe care Petre Panca, ajuns în ultimul hal al decăderii morale, nu ezită să-l pună în aplicare atunci când conducerea închisorii şi autorităţile politice i-o cer Desigur, speră că va fi eliberat Planul eşuează Petre Panca e cuprins de remuşcări Îşi dă seama de fundătura în care a ajuns, dacă a fost în stare să contribuie deliberat la o eventuală crimă, a cărei victimă urma să fie fostul său coleg de liceu După o perioadă de timp, bolnav, Alexandru Don decedează în închisoare Moartea acestuia are menirea de a-i trezi conştiinţa lui Petre Panca Refuză să mai colaboreze cu conducerea închisorii Urmând exempul lui Alexandru Don, devine credincios Cu timpul, ajutat de puterea credinţei, îşi recapătă demnitatea Trăieşte o reală transformare lăuntrică Pe când era în închisoare, sfătuită de autorităţile comuniste să se despartă de un condamnat politic care nu are şanse să iasă prea curând din închisoare, soţia îl părăseşte, divorţând Ne mai aşteptând nimic bun de la puterea lumească, Petre Panca se împacă şi cu acest gând A înţeles esenţialul Chiar prin faptul că istoria nu-i dă omului totul, ea îl face pe om să năzuiască după o viaţă veşnică, dincolo de timp În 1964, este graţiat, împreună cu ceilalţi deţinuţi politici Se stabileşte într-un oraş de provincie din nordul ţării, unde lucrează pe un şantier, la munca de jos După un timp este reabilitat şi va lucra ca jurist la o Antrepriză de construcţii Va fi un exemplu de cinste şi generozitate pentru toţi cei care îl cunosc în această perioadă Nu mai reuşeşte să-şi întemeieze o familie După căderea regimului comunist din România, încearcă să afle adresa copiilor fostului său coleg de şcoală şi de celulă, Alexandru Don După câţiva ani reuşeşte să afle adresa lui Eusebiu Don, fiul lui Alexandru Vine la Bucureşti cu gândul de a-l întâlni Are cu el şi un manuscris, o carte de memorii Îl găseşte pe nepotul lui Alexandru, Victor Don, care locuieşte în apartamentul părinţilor împreună cu prietena sa Ana Petre Panca are nevoie de o ultimă spovedanie Felul lui de fi şi de a se raporta la lume şi la viaţă este acum foarte asemănător cu cel al lui Alexandru Don, dar trecutul îi dă încă târcoale Are loc şi o pseudo-confruntare între generaţii Va muri în casa lui Victor, nu înainte de a-i destăinui acestuia cum a murit şi care au fost ultimele cuvinte ale bunicului său ALEXANDRU DON S-a născut în prima parte a anilor ‘20 ai secolului XX Tatăl său a fost preot, mama casnică A copilărit într-o familie pentru care valorile moralei creştine erau pe primul plan În timpul liceului, a fost coleg şi prieten cu Petre Panca Cu o bunătate înnăscută, l-a invitat adesea acasă la el, la o masă bună, gătită de mama sa Face parte din catergoria rară a oamenilor care nu sunt capabili de ură, de invidie, de lăcomie A simţit că odată ce Dumnezeu s-a hotărât să-i creeze pe oameni, nu se putea ca în această hotărâre să nu fie implicată şi hotărârea de a-i duce, cu voia lor, spre o fericire veşnică, spre îndumnezeire Mărginiţi, dar liberi, oamenii au fost înzestraţi cu o mişcare liberă spre infinitatea Lui Acesta fiind viaţa, istoria În timpul facultăţii, a cunoscut prin intermediul prietenului său, Petre Panca, o fată de care s-a îndrăgostit Dragostea i-a fost împărtăşită şi fata avea să-i devină soţie De atunci, orice legătură cu Petre Panca a încetat, din cauza orgoliului rănit al acestuia Cu soţia sa a avut doi copii, pe Eusebiu şi pe Maria Timp de câţiva ani a avut o viaţă de familie fericită, chiar dacă instaurarea regimului comunist în România îl convinge repede că nu poate urma nimic bun Pe când Eusebiu avea şase ani şi Maria avea doar patru ani, a fost arestat pentru că, în calitate de profesor de istorie la un liceu, a continuat să predea elevilor adevărata istorie a românilor şi nu cea fabricată după 1945 I-au fost puse în cârcă acuzaţii precum propagandă religioasă, atiududine duşmănoasă faţă de orânduirea socială, i s-au înscenat legături pe care le-ar fi avut în timpul războiului, pe când era student, cu armata germană Între mărturiile false care au contribuit la arestarea şi condamnarea sa a fost şi cea a lui Petre Panca, lucru pe care l-a aflat de la un anchetator La nici 30 de ani a fost condamnat la peste 20 de ani închisoare, lăsând acasă o soţie tânără cu doi copii mici În timpul anchetelor a reuşit să reziste fără să mai dea numele altor oameni, care ar fi avut la rândul lor aceeaşi soartă În închisoare a fost un permanent sprijin moral pentru colegii de detenţie Prin lecţiile de istorie şi de religie pe care le povestea celorlaţi încarceraţi, prin forţa sa sufletească a influenţat în bine sute dintre colegii de penitenciar A reuşit să creeze o atmosferă de reală solidaritate între deţinuţi A fost rapid considerat drept un element deosebit de periculos de către conducerea penitenciarului şi a fost adesea izolat În timpul executării unei pedepse în subsolul clădirii penitenciarului, pentru a salva viaţa unui coleg s-a întins pe pardoseala plină cu apă şi l-a lăsat pe acesta să doarmă peste el În urma unei nopţi petrecute astfel, s-a îmbolnăvit de tuberculoză, boală care în penitenciar nu i-a fost tratată şi din care i s-a tras moartea Petre Panca a fost introdus în celula sa pentru că îl cunoştea şi cu timpul l-ar fi putut convinge de existenţa unui plan de evadare În cazul că ar fi încercat să evadeze, Alexandru Don ar fi fost împuşcat, conducerea închisorii şi autorităţile politice având o deplină acoperire legală pentru moartea sa Suficient de inteligent, şi-a dat seama că nu poate avea încredere în Petre Panca A murit asemenea unui martir creştin, rugându-i pe colegii de suferinţă să nu-l răzbune COMANDANTUL PENITENCIARULUI Face parte din acea categorie de oameni primitivi, cu o slabă instrucţie şi fără convingeri proprii, pe care regimul comunist i-a folosit în primii săi ani de existenţă în România Are trei copii: două fete şi un băiat Uşor de manipulat ideologic de către mai marii zilei, comandantul a fost o unealtă docilă, care în primii ani ai dictaturii comuniste n-a ezitat să omoare cu mâna sa pe inamicii regimului Sosise vremea satisfacerii instinctelor criminale E răsplătit pentru asta Între timp, atrocităţile comise de regimul comunist au ajuns a fi cunoscute şi în lumea civilizată, cu care comuniştii vroiau să întreţină relaţii normale, care să îi legitimeze, aşa că metodele represive s-au mai rafinat Comandantul nu prea înţelege de ce, el ştie doar că trebuie să se conformeze Despre crimele sale a aflat şi soţia sa, femeie cu frica lui Dumnezeu, care îşi dă seama că a trăit cu un monstru şi nu mai vrea să împartă patul cu acesta Comandantul n-are puterea să renunţe la funcţia pe care o deţine, aşa că trăieşte în continuare hărţuit de ordinele care vin de la Ministerul de interne şi Securitate, complet nefericit în viaţa de familie De altfel, băiatul său, copilul la care ţine cel mai mult, a fugit de-acasă Pentru comandantul penitenciarului, băutura e refugiul cel mai lesnicios GARDIANUL E un tânăr venit de la ţară, semianalfabet, care are această slujbă în oraş E isteţ, are umor şi păstrează încă o doză de omenie Nu prea înţelege pentru ce au fost închişi deţinuţii pe care îi păzeşte Ştie că pentru a-şi păstra slujba trebuie să execute corect ordinele superiorilor E curios din fire E impresionat neplăcut de destăinuirea pe care i-o face la beţie comandantul Pricepe că e ceva necurat, dar e suficient de viclean ca să nu-şi exteriorizeze sentimentele Pe Alexandru îl simpatizează Acest om îi impune respect şi îl atrage totodată Ceea ce-i spune Alexandru la “izolare” îl pune pe gânduri Ştie că Petre e turnător şi nu dă prea multe parale pe el VICTOR DON E chitarist într-un grup de pop-rock A studiat regia de teatru Are fire de artist A auzit de suferinţele bunicului său, care indirect şi-au pus amprenta asupra copilăriei sale Graţie familiei în care a crescut şi studiilor pe care le-a făcut are lecturi importante E uşor dezorientat şi totodată nemulţumit de lumea în care trăieşte, de idealurile meschine ale unora dintre colegii săi de generaţie E supărat şi pe “bătrânii” care au tolerat o societate precum cea comunistă, ale căror consecinţe e nevoit să le suporte şi el astăzi “Evadează” uneori fumând marijuana sau abuzând de alcool O iubeşte pe Ana, în ciuda ieşirilor necontrolate pe care le are când e “ciupit” Pentru el, bunicul său e un erou de poveste, pe care venirea lui Petre îl aduce la viaţă ANA POPA Are puţin peste 20 de ani E drăguţă, deschisă, bine dispusă şi îl iubeşte pe Victor Crede că are talent pentru teatru şi, poate influenţată de Victor, doreşte să devină actriţă A avut o adolescenţă nefericită, pentru că parinţii săi au murit într-un accident de maşină pe când avea 15-16 ani Mai are doar o mătuşă, care trăieşte singură într-un oraş de provincie Între ea şi Petre Panca se stabileşte rapid o simpatie Între ei există similitudini biografice Chiar dacă uneori Victor e nedrept cu ea, el e singurul ei sprijin Îl iubeşte şi îl admiră ca artist MARIA Are 4-5 ani şi e copilul cel mic al lui Alexandru Don E simpatică şi foarte isteaţă Amintirile clipelor petrecute cu ea îi aduc alinare în suflet lui Alexandru Despre cum s-a născut piesa de teatru CUM AM AJUNS ÎN RAI: După primii ani ai copilăriei, petrecuţi în mare parte în Mărginimea Sibiului, la Sălişte, ajuns la vârsta conştienţei, pe când aveam opt-nouă ani, părinţii mi-au dat următorul sfat: “Ai grijă ce vorbeşti la şcoală! Să nu te trezeşti vorbind cu vreun coleg despre ce-ai auzit în casă!” La urma urmei ce mi se poate întâmpla? “Habar n-ai Pentru o vorba ca asta în anii ‘50 te închideau!” Pentru o vorbă?! Mai târziu, pe la 12-13 ani, m-am întrebat care e lumea cea bună Nu cumva cea spre care tot mai mulţi încercau să fugă? Pe la 15 ani, aveam o certitudine Cea în care trăiam, sigur nu era bună Tot pe-atunci l-am auzit pe unchiul meu, Nicolae Petruţiu, zicând: “Eu am cunoscut şi tortura fizică şi cea psihică şi cea din urmă e şi mai rea!” Mai mult n-a vrut să-mi spună Totodată, am avut norocul ca părinţii să mă ducă la teatru de când aveam opt-nouă ani Am prins gustul şi am început să merg singur sau împreună cu alţi colegi de şcoală generală Poate la o vârstă prea fragedă am văzut spectacole ca Apus de soare, Generoasa fundaţie, Cavoul de familie, O scrisoare pierdută, A XII-a noapte, Elisabeta I, Furtuna, Tartuffe, Cabala bigoţilor, Maestrul şi Margareta A venit anul 1990 şi am aflat ce au trăit cu adevărat bunicii şi părinţii noştri La început din proprie iniţiativă, apoi din îndemnul scriitorilor Ana Blandiana şi Romulus Rusan am început să fac înregistrări cu mărturisirile foştilor deţinuţi politici pentru Memorialul de la Sighet Am stat de vorbă cu părintele Zosim Oancea, ctitorul Muzeului de icoane pe sticlă de la Sibiel, care a stat 15 ani în închisoare Am vorbit cu profesorul Axente Creangă din Sibiu, fost secretar de stat la Ministerul Educaţiei în perioada interbelică Ca şi părintele Z Oancea, i-a cunoscut bine pe fraţii Emil şi Aurel Cioran, şi pe tatăl lor, preotul Emilian Cioran L-am cunoscut pe Ion Gavrilă Ogoranu, un om cu un destin cu totul ieşit din comun A fost urmărit şi prins abia după 30 de ani, în 1977 A scris un roman autobiografic excepţional, intitulat Brazii se frâng, dar nu se îndoiesc S-ar putea face un film excepţional după această cartea De asemenea, am făcut interviuri cu Nicolae Petruţiu, Iacob Bretoiu, Neculai Groza, tatăl poetului Bogdan Ghiu, cu Constantin Theodor Sapatino, Nicolae Borza, Nicolae Groling, Lena Constante, Victor Frunză, Alexandru Dragomir, cu soţii ale demnitarilor români din perioada interbelică, etc Am întâlnit oameni spiritualizaţi, care aveau o înţelegere mai fină a vieţii şi a celorlalţi Care veneau dintr-o altă lume O lume în care cuvinte precum onoare, credinţă, demnitate, ţară, generozitate, pretenie, iubire aveau încă sens Tot cam pe-atunci, prin 1995-1996, pe când terminam facultatea de jurnalistică, o mână a destinului a făcut ca în urma unui concurs să fiu angajat la Radio România şi să mă ocup de teatru La un moment dat m-am gândit că tot ce mi-au povestit cei pe care i-am intervievat ar putea fi baza documentară pentru o piesă de teatru În acelaşi timp, participând la tot felul de colocvii de dramaturgie, la ateliere de dramaturgie, i-am auzit de zeci de ori pe dramaturgi plângându-se că nu sunt jucaţi pe scenele importante şi pe regizori reproşându-le că piesele sunt proaste Cred că în ultimii 15 ani s-au publicat în jur de 300 de piese noi de teatru, scrise de dramaturgi români Am citit în jur de 30, inclusiv pe cele premiate de UNITER şi e adevărat că unele au o miză prea mică, altele au personaje inconsistente, unele au fost scrise de oameni care n-au fost în ultima vreme la teatru, pentru că aveau 40 de personaje şi 15 schimbări de decor, altele plasau acţiunea în secolul 16 şi voiau să lovească în ciocoii de azi Am încercat să evit aceste greşeli Piesa Cum am ajuns în rai nu e o reconstituire istorică Ci mai degrabă un text despre prietenie, trădare, pocăinţă, transfigurare Despre provocările pe care ni le aruncă lumea de ieri, dar mai ales cea de azi Cea a comunicării globale, în care nu putem găsi comuniunea, dacă nu ne întoarcem la adevărul persoanei Piesa a fost jucată sub forma unui spectacol-lectură la Teatrul Odeon din Bucureşti, pe 3 iulie 2002, de către Constantin Cojocaru, Dan Bădărău, Laurenţiu Lazăr, Pavel Bartoş, Paula Simion şi Dimitrii Bogomaz, în regia lui Gavriil Pinte Cu o altă ahitectură, în două acte, trecut şi prezent, cu un alt titlu - Lacrimi de sânge - textul a fost transpus într-un spectacol radifonic În distribuţie: Dan Condurache (Teatrul Mic Bucureşti), Mihai Bica (T “Sică Alexandrescu” - Braşov), Dan Săndulescu (T “S Alexandrescu - Braşov), Dan Tudor (Teatrul Naţional Bucureşti), Iulia Popescu (T “S Alexandrescu - Braşov), Cristian Iacob (Teatrul Mic - Bucureşti) şi Anne-Marie Ziegler (Teatrul pentru copii “Excelsior” - Bucureşti) Regia: Gavriil Pinte Premiera radiofonică a avut loc pe 5 mai 2002 Spectacolul radiofonic Lacrimi de sânge a fost recompensat cu Premiul pentru cel mai bun spectacol radiofonic al anului 2002 la Gala Premiilor UNITER 2003 COSTIN MANOLIU Str Dr Leonte 40, 76256 Bucureşti Telefoane: 01- 312 82 85; 01-637 32 16; 0723 829 813 E-mail: costinmanoliu2004 o yahoo com 